ועדת הכספים, כנסת 25, פרוטוקול מספר 245, 2023-11-15 00:00

משה גפני: אני מחדש את הישיבה

משה גפני:  אני רוצה לומר שאתמול, אני והצוות של הוועדה, היועצת המשפטית של הכנסת והיועצת המשפטית של הוועדה ומנהל הוועדה, דיברנו עם פיקוד צפון ועם פיקוד העורף

משה גפני:  אני יכול לדבר בשם עצמי, אני לא יכול לדבר בשם אחרים, לא הייתה אפשרות לסבול את הדבר הזה שיכולים להיות חמישה יישובים, שלושה מהם דרוזים ושניים מהם יהודים והיהודים בתוך המתווה והדרוזים מחוץ למתווה

משה גפני:  זה היה בלתי אפשרי

משה גפני:       דיברנו בעיקר עם פיקוד צפון, גם פיקוד העורף היה, אבל בעיקר עם פיקוד צפון, שזה דבר שהוא בלתי אפשרי, אנחנו גם ציבורית לא יכולים להעביר את זה, והבאנו לידי ביטוי את דעת החברים את מה שאמרו כולם, או רובם המוחלט

משה גפני:  אני שמח שהם בדקו את זה ויש להם תכנית חדשה

משה גפני:  בתכנית החדשה היישובים הדרוזים בפנים, זה גם בית ג'אן דרומית לכפר ורדים, בסמוך ליישוב כיסרא סמיע, אותו דבר ינוח-ג'ת

משה גפני:  אני אבקש, סגן המנכ"ל, אם אתה תוכל לומר לחברים בדיוק מה אתם מבקשים להכניס בתכנית ומה הבדיקות האלה העלו מפני שבסופו של דבר הם קיבלו את העמדה של הוועדה

משה גפני:       אלון, אני רוצה להגיד, שמעתי אותך ברדיו אצל אייכלר

משה גפני:  אני לא מתראיין לאחרונה בכלל, אבל אמרת דבר, דיברת יפה, אבל אמרת שהיות שמדובר בתקנות אנחנו לא יכולים לשנות את זה

אלון שוסטר: שאנחנו צריכים לחכות שזה יגיע ואז

משה גפני: לא אמרת את זה

אלון שוסטר: אתה צודק

אלון שוסטר:  הבחנתי בין חוק לתקנות

משה גפני: אין פסיק בתקנות האלה שלא דנו בהם, חלק לא שינינו, חלק כן שינינו, אבל הנה הדוגמה המאוד בולטת, באותו זמן בריאיון שלך הביאו הקלטה איך שאנחנו מדברים על המקדם של החקלאים, שהאוצר רצה 0

משה גפני: 8 ואני אמרתי 1

משה גפני: 3, וזה מה שהתקבל, זה השינוי

משה גפני:  ועכשיו אנחנו מדברים על הדרוזים

משה גפני:  הממשלה הביאה בלי הדרוזים ואנחנו משנים את זה

גלעד קריב: עכשיו רק נשאר לשנות את היישובים הבודדים במועצות, אנחנו סומכים עליך, כי באמת אתה יודע לשנות

משה גפני: תעשה לי טובה, אתה אל תסמוך עליי

גלעד קריב: אנחנו סומכים עליך וחבר הכנסת שוסטר מתנדב לעלות הערב שוב ולומר שדאגת לא רק לדרוזים אלא גם לתושבי אורים, גבולות, צאלים, רוחמה, דורות, ברור חיל

גלעד קריב:  אנחנו יודעים את הרשימה

חמד עמאר: אנחנו רוצים לדאוג לכולם, לא רק לדרוזים

ולדימיר בליאק: אנחנו רוצים גם לעשות את הדבר הנכון

מיכאל ביטון: זה לא בשמים לגמור את הסיפור הזה, הפערים לא גדולים

משה גפני: בבקשה

יוראי מצלאוי: צוהריים טובים, אדוני היושב ראש

יוראי מצלאוי:  אני אעדכן שבהמשך לדיונים שהיו פה ולניסיונות שלנו לנסות לפתור את האירוע הזה אתמול בלילה, אחרי שיח ארוך עם פיקוד צפון, הצלחנו לקבל נתונים שסייעו לנו להתאים את זה לקריטריונים של ההגבלות של המכתב של פיקוד צפון

יוראי מצלאוי:  אני אסביר בקצרה מי נכנס ומה עומד בבסיס ההחלטה

אורית פרקש הכהן: כלומר קיבלתם מסמך מעודכן מפיקוד צפון?      

יוראי מצלאוי: קיבלנו מסמך מעודכן שצורף לו נספח נוסף שמתייחס למרחב שדרומית לקו העימות, באופן ספציפי לגבי המרחב של שלושת היישובים, בית ג'אן, כיסרא סמיע - - -     

קריאה: לא רק

יוראי מצלאוי: ולא רק

יוראי מצלאוי:  הבחינה הייתה בשני שלבים, דבר ראשון, מה חל על היישובים האלה ומה חל על המרחב כולו כדי לנסות לאבחן האם יש יישובים נוספים שנכנסים או נפגעו כתוצאה מאותן הגבלות

יוראי מצלאוי:      חשוב לומר שבשיח מול פיקוד צפון לא עלה שהיו הגבלות ישירות על אותם יישובים, אלא התוצאה היא פשוט עובדות, או של שהיית כוחות ששהו במקום, או של השפעה מרחבית של הנחיות שניתנו באזור קו העימות שהשליכה על האזור הרלוונטי

יוראי מצלאוי:  אני אגיד בקצרה שכרגע הבחינה שלנו והקריטריונים שאותם מצאנו - - -      

ינון אזולאי: רק תסביר, שהיית כוחות

יוראי מצלאוי: אני אסביר, אני עובר אחד אחד

יוראי מצלאוי:  העובדות הן כאלה, מה-10

יוראי מצלאוי: 10

יוראי מצלאוי: 23 עד סוף חודש נובמבר נפרשו סוללות ארטילריה במרחב הזה, בבית ג'אן בפרט, יש סוללה שנמצאת שם עד היום, כנ"ל סמוך ליישוב כיסרא סמיע וסוללה נוספת ממזרח ליישוב ינוח-ג'ת

יוראי מצלאוי:  הסמיכות הזאת של הסוללות, לפי הנתונים שקיבלנו מפיקוד צפון, אלו סוללות פעילות, לא סוללות עתודה, סוללות שיורות, והרעש הוא רעש כבד

יוראי מצלאוי:  בבית ג'אן הסוללה ממש נמצאת בתוך היישוב

חמד עמאר: שלא יתחילו לכוון לנו לשם

יוראי מצלאוי: זה מסמך מבולמס, הכול בסדר, זה מתואם עם הצבא

ינון אזולאי: אני רק רוצה להבין, אתה אומר שאחד מהקריטריונים זה מקום שאם - - -     

יוראי מצלאוי: שהייה של כוח ארטילרי פעיל

ינון אזולאי: אני מסכים לקריטריון הזה, זה קריטריון מאוד חשוב

גלעד קריב: הקריטריון צריך להיות שיבוש החיים, במקרה הזה על ידי ארטילריה

ינון אזולאי: יש לך דף ועט?      

יוראי מצלאוי: אני תמיד עם דף ועט

ינון אזולאי: תתחיל לרשום יישובים שאני אומר לך עכשיו, תרשום ארבעת היישובים של מרום הגליל נמצאים שם, כפר חושן נמצא שם

יוראי מצלאוי: ינון, אני אפרט את הכול, יש פה התייחסות להכול

ינון אזולאי: שתבין, אני לא נגד, אני בעד, כי אנחנו עמדנו על זה ואני גם רוצה יותר מזה, שגם תיתנו להם פינוי

מיכאל ביטון: אבל זה אפור, אם אנחנו לא נדע בדיוק - - -     

יוראי מצלאוי: הפינוי זו סוגיה נפרדת, אבל תנו לי להשלים עד הסוף

מיכאל ביטון: לא, אבל ברגע שיש לך קריטריון כזה - - -      

משה גפני: רבותיי, בואו נשמע עד הסוף

מיכאל ביטון: היושב ראש, אם יש קריטריון כזה, הוא צריך להיות ברור, לא מעומעם

שגית אפיק: הם בחנו גם את היישובים באזור

שגית אפיק:  הם בחנו לא רק את היישובים האלה, אלא גם את המרחב של אותו אזור ביחס לכל יישוב שם

יוראי מצלאוי: נכון

יוראי מצלאוי:  בנוסף לפריסה הארטילרית שאותה ציינתי, סמוך ליישובים האלה נפרסו גם כוחות מיוחדים אחרים ששהו סמוך יחסית מסביב לאזור התעשייה תפן

יוראי מצלאוי:  אזור התעשייה תפן הוא אזור שכלוא בין כיסרא סמיע לבין ינוח ג'ת ולכן זה ממש נמצא בין היישובים, חלק מהמערכות שהו ממש סמוך ליישובים עצמם, זה אומר תנועה ערה של כוחות צבא לכל אורך חודש אוקטובר במקומות האלה

יוראי מצלאוי:       בנוסף היו סגירות צירים במקומות סמוכים בצירים שמובילים ליישובים האלה, הן בצומת מירון והן בצירים נוספים, דבר שהקשה גם על העבודה השוטפת ועל הגישה ליישובים האלה

יוראי מצלאוי:  בין היתר גם ליישובים נוספים, אבל גם ליישובים האלה

יוראי מצלאוי:      בדקנו איפה יש סוללות נוספות כדי לבדוק את השלכות הרוחב

יוראי מצלאוי:  עכשיו אני מתנתק שנייה מהבחינה של היישובים הספציפיים ובודק איך זה משפיע על המרחב והאם היישובים האלה מיוחדים

יוראי מצלאוי:  בבחינה הזו ראינו שמבחינת כוחות ארטילריים יש סוללה נוספת שפרוסה באזור יסוד המעלה ושדה אליעזר והיא סוללה פעילה, לא סוללת עתודה, ולכן אנחנו נעדכן את הרשימה וגם לשני היישובים האלה ניתן

יוראי מצלאוי:  בנוסף גם חסימות הכבישים שהיו באזור רלוונטיות והשפיעו על היישובים האלה, ובהתחשב בזה שהסוללה גם פעילה אז רוב הקריטריונים שמניתי - - -     

ינון אזולאי: גדי, אתה אין לך סוללות פעילות?      

גדי ירקוני: תאמינו לי, הם יורים לעצמם ברגל

גדי ירקוני:  אני שותק ומחייך בגלל שאתם לא יודעים מה קורה בארץ אם הולכים לפי תותחים

יוראי מצלאוי: יש סוללות ארטילריה נוספות שהן סוללות עתודה, זה אומר שהן סוללות שהן לא יורות, אין ירי אקטיבי וזה המבחן המשמעותי כי זה מה שמפר את סדר היום הציבורי וזה מה שמפריע לתפקוד היום יומי

יוראי מצלאוי:  אז בכפר מסריק נפרסה סוללת עתודה כזו וגם בגבעת נטופה, שזה דרומה בהרבה, אבל שוב, הסוללות האלה אינן פעילות, אין רעש, ולכן אנחנו לא חושבים שבאזורים האלה זה מגיע לרף, מה גם שאין השפעה של אחד מהקריטריונים האחרים, של חסימת צירים או של שהיית כוחות נוספים שאינם ארטילריים באזורים האלה

יוראי מצלאוי:       בסוף במכלול השיקולים כשאנחנו מסתכלים גם על נוכחות של סוללות ארטילריות, בחלק מהיישובים ובתוך היישובים עצמם, כמו בדוגמה של בית ג'אן, הסמיכות של הסוללות האלה ליישובים, גם לכיסרא סמיע וגם לינוח ג'ת, והעובדה שהסוללות האלה היו פעילות לכל אורך חודש אוקטובר ובכל אופן ברובו המוחלט, בתוספת לחסימת הצירים הסמוכה ולעובדה ששהו שם כוחות נוספים ביישובים האלה, באופן מצטבר כל השיקולים האלה מראים שבאזור הזה היו הגבלות משמעותיות והשפעה משמעותית של הנוכחות הצבאית על הפעילות הסדירה, ובין היתר גם הפעילות הכלכלית ביישובים האלה, ולכן אנחנו החלטנו להכניס אותם ולעדכן את התקנות בהתאם

יוראי מצלאוי:  זה אומר שינוח-ג'ת, כיסרא סמיע ובית ג'אן, יחד עם יסוד המעלה ושדה אליעזר ייכנסו ועדכנו את הנוסח בהתאם

ינון אזולאי: שאלה

ינון אזולאי:  אתמול דיברנו על מחליטים של קו עימות, שזה בוודאי שהם בפנים, נכון?      

יוראי מצלאוי: שוב, כל יישובי קו העימות שנמנו, וזה רובם, שנכללו בהנחיה של פיקוד צפון הכנסנו אותם, הם נמצאים בתוך התקנון

גלעד קריב: הנחיית הפינוי

יוראי מצלאוי: לא הפינוי

יוראי מצלאוי:  שוב, אנחנו מדברים פה לא על פינויים, אנחנו מדברים על הפיצוי לפי תקנות מס רכוש

יוראי מצלאוי:  לעניין הפיצוי אנחנו הכנסנו את כל רשימת קו העימות שצוינה על ידי פיקוד צפון כחלק מהיישובים שעליהם חלו ההגבלות שמתוארות במכתב

יוראי מצלאוי:       (היו"ר ינון אזולאי)     

גלעד קריב: אני מברך כמובן על הכנסת היישובים, גם המושב הנוסף, אבל עם כל הכבוד הרי ברור שהקריטריון הוא לא השאלה אם הציבו סוללה ארטילרית

גלעד קריב:  זה אולי האירוע במקרה של היישובים הדרוזיים, אתם בעצמכם אומרים שהקריטריון הוא שאלת שיבוש מרקם החיים, שאי אפשר לתפקד ביישוב, ששגרת החיים היא כל כך מעורערת שאתה אומר שזה לא המצב שכולנו חווים

גלעד קריב:       במובן הזה, ואני לא מערער על הקריטריון, אבל אני הולך איתכם, חייבים להיות עוד קריטריונים להגדרה מה זה שיבוש של שגרת החיים

גלעד קריב:  יש שיבוש של שגרת החיים מסוללת ארטילריה, בסדר גמור, זה נכון, מי מאיתנו יכול לחיות ליד סוללת ארטילריה יורה, אבל יש עוד קריטריונים לשיבוש מרקם החיים

גלעד קריב:  למשל כששלושה יישובים מתוך עשרות יישובי מועצה נותרים לבדם, אין אדם אחד שפוי שחושב ששגרת החיים ביישובים האלה נשארת, כי שגרת חיים זה גם היכולת ללכת לתחנת טיפת חלב במועצה האזורית, ושהאזרח הוותיק יילך למועדון האזרחים הוותיקים ושיהיה לו את כל מכלול המענים שאפשר

גלעד קריב:  אני כבר לא מדבר על מה קורה ביישובים שאני מתייחס אליהם, משער הנגב ומאשכול, שהדרכים חסומות ואין שגרת חיים

גלעד קריב:       אני מסביר, לכן אני אומר עוד פעם, אני בכוונה הולך איתכם, הקריטריון המשפטי הוא לא סוללת ארטילריה, הקריטריון המשפטי הוא שיבוש משמעותי ומהותי בשגרת החיים היישובית

גלעד קריב:  אדוני היושב ראש, מכיוון שכולם מסכימים פה על זה חייבים לבוא ולומר בצורה ברורה, במועצות אזוריות שרוב האזורים מוגדרים כיישובי קו עימות ובמצב הנוכחי גם מפונים, כל יישובי המועצה צריכים להיכנס תחת העיקרון הזה וזה הקריטריון

ינון אזולאי: תודה

ינון אזולאי:  חבר הכנסת מיכאל ביטון, בבקשה

מיכאל ביטון: אני רוצה להגיד משהו כללי, לא קשור לכאן

מיכאל ביטון:  אתמול צעדתי עם החטופים והמשפחות שלהם וחשוב מאוד שחברי כנסת יגיעו לצעוד ולהיות איתם

מיכאל ביטון:  בשקט, בצניעות, להיות פשוט, לא לדבר הרבה

מיכאל ביטון:  הדבר הזה חשוב, מי שיכול שיעשה את זה

מיכאל ביטון:       שלוש נקודות

מיכאל ביטון:  זה מבורך שהאוצר מגמיש את המפה בלחץ ועדת כספים ובהיגיון בריא של מה שקרה עם הפגיעה בקהילות הדרוזיות, אבל אי אפרש להיות כל כך נדיבים כלפי מקומות שפחות נפגעו בתפקוד שלהם, ערים שפחות נפגעו, אני לא רוצה לפרט, ולהשאיר עיר שהיא בקטסטרופה בהכפלת מפונים, בטילים בליסטיים שהיא מקבלת, בנפילות, באיומים, זאת העיר אילת

מיכאל ביטון:       הדבר השני, מבחינתי ירקוני לפני כולם

מיכאל ביטון:  אם אתם לא מסוגלים לפתור בעיה של האנשים ששילמו את המחיר הכי גדול במלחמה זה יהיה בושה למדינה

מיכאל ביטון:  אם הכלל אומר שרוב המועצה היא על הקילומטר ויש בודדים מחוץ לקילומטר, תנו למועצה הזאת

מיכאל ביטון:  המועצה הזאת צריכה חוסן, היא לא צריכה לבוא לפה כל יום, נמאס כבר מהדבר הזה

מיכאל ביטון:     נקודה שלישית, יישובי פתחת ניצנה

מיכאל ביטון:  כל העובדים הזרים ברחו, זה על גבול סיני, היו שם פיגועים, המשאיות שם, המקום הזה מעורער, אין לימודים, מאבטחים הסעות

מיכאל ביטון:  האוצר לא מסתכל על דברים בגלל פיקוד העורף

מיכאל ביטון:  הכלל של מיגון, מה רלוונטי פה המיגון? רלוונטי האם פתחת ניצנה מתפקדת, האם יש בית ספר, אין בית ספר, האם יש חקלאות, אין חקלאות

מיכאל ביטון:  לא תשימו את הקבוצות האלה עשיתם פה עוול לקהילות

ינון אזולאי: מיכאל, תודה רבה

ינון אזולאי:  אני רוצה להספיק לתת לוולדימיר לפני שהרב גפני חוזר

ולדימיר בליאק: למה, הוא לא ייתן לי?      

ינון אזולאי: לא, אני לא אמרתי

ינון אזולאי:       (היו"ר משה גפני)     

מיכל שיר סגמן: אגב, זה הזמן לבוא ולהזכיר את העיר אילת

מיכאל ביטון: אמרנו עכשיו

ולדימיר בליאק: זה בדיוק מה שאני הולך לעשות

ולדימיר בליאק:  אדוני היושב ראש, אנחנו דיברנו אתמול לגבי העיר אילת שנפגעה ונפגעת מבחינת הפעילות העסקית שלה

ולדימיר בליאק:  אני שוב אומר, אני חושב שצריכה לצאת מכאן אמירה מאוד ברורה, גם מהוועדה וגם ממשרד האוצר, שיהיה מתווה מותאם לעיר אילת ובהקדם, לא עוד שבוע-שבועיים, בימים הקרובים

מיכאל ביטון: אבל למה אנחנו מקלים עליהם? אם הכנסנו ערים וקהילות למה לא להכניס את אילת? זה לא אסטרטגי? פיקוד העורף לא יתמוך בזה? למה אנחנו לא מביאים את פיקוד העורף, הוא לא יודע מה אילת סובלת עכשיו?     

חמד עמאר: אתה חייב לה תכנית מיוחדת בשביל לתת לה גם תקציבים לרשות

ולדימיר בליאק: והדבר השני, לגבי מועצה אזורית אשכול ובאופן כללי לגבי המועצות האזוריות, אני חושב שאנחנו צריכים לנהוג פה לפי העיקרון המנחה שאם רוב המועצה בתוך האזור אז כל המועצה צריכה להיות בפנים

ולדימיר בליאק:  המועצה זה כמו כלים שלובים, יש פה סוגיות של חינוך ותעסוקה ועוד מיליון דברים, אז אין שום סיבה שזה לא יקרה

ולדימיר בליאק:  אני כבר לא מדבר שרוב האירוע היה שם

ולדימיר בליאק:  אז בואו נקבל את ההחלטה הנכונה

אליהו (אלי) רביבו: א', אתה יודע שזה לא באופן גורף, ב', אתה יודע שזה לא מונח כאן כרגע ואתה יודע שזה תוצאה, כדי שזה יקרה זה מחייב מתן צו של שר האוצר ועכשיו להתעסק בזה, הרגע?      

ולדימיר בליאק: אז תביאו את שר האוצר

גדי ירקוני: היה לך שבוע להתעסק בזה

ולדימיר בליאק: למה, מתי נתעסק בזה? מתי צריך להתעסק בזה אם לא עכשיו?      

גדי ירקוני: היה לך שבוע, למה אתה מתעורר עכשיו? היה לך שבוע

יצחק פינדרוס: אלי, גדי צודק

יצחק פינדרוס:  זה נכון שעכשיו הגענו לצומת הזה עם הסיפור עם פיקוד העורף, אבל באופן עקרוני ברור שהוא צודק

משה גפני: תודה רבה

משה גפני:  אני פניתי בכתב לשר האוצר עם העתק לראש הממשלה ואני ביקשתי, זה לא בפעם הראשונה שאנחנו מבקשים את זה, גם כשעשינו את החוק של הטבות המס ליישובים עשינו בהוראת שעה שכאשר יש למעלה מ-50% אז הם נחשבים כולם כאותו יישוב

משה גפני:  זה היה הוראת שעה מכיוון שלא הייתה הסכמה לזה, וזה התבטל

משה גפני:  לא שאנחנו ביטלנו את זה, אלא זה התבטל בסופו של דבר מכיוון שאף ממשלה לא האריכה את המועד הזה

משה גפני:  יש בעיות עם הדבר הזה

שגית אפיק: לא, הממשלה גם ביטלה בהחלטות ממשלה את הקריטריון הזה שבעבר היה קריטריון מכוח חוק אזורי עדיפות לאומית

משה גפני: העיקר זה התבטל מכיוון שהוראת השעה גם הסתיימה

שגית אפיק: לא יכולנו לעשות את זה קבוע כי החלטות הממשלה ביטלו את הקריטריון ולכן עשינו את זה זמני, הוועדה עשתה את זה זמני

משה גפני: שגית, אני אבקש ממך שתגידי יותר על הנושא הזה מכיוון שזה נושא שכואב לכולנו

משה גפני:  אנחנו כולנו רוצים שהיישובים, זה לא רק אשכול, זה גם מרחבים, יש כאלה שגם מתנגדים לזה - -      

אלון שוסטר: שער הנגב לא לשכוח

אלון שוסטר:  ראש המועצה מת, אבל הצורך חי

משה גפני: אבל אתה בטוח שהוועדה פה יכולה לעשות שינויים?      

אלון שוסטר: היא יכולה

אלון שוסטר:  שינויים כן, לא להביא את התקנות

אלון שוסטר:  להביא את התקנה היא לא יכולה

משה גפני: אני מבקש, גברתי היועצת המשפטית, תגידי את המעמד - - -      

שגית אפיק: מבחינה משפטית הנושא הזה עלה הרבה פעמים

שגית אפיק:  בעבר היה קריטריון שמועצה אזורית שיש לה 50% מהיישובים זכאים להטבות מס או להטבות מכוח חוק אזורי עדיפות לאומית, גם יתר היישובים יהיו זכאים לאותן הטבות

שגית אפיק:  ברבות הימים הממשלה עשתה עבודת מטה והחליטה לבטל את הקריטריון הזה בהחלטות ממשלה מכוח חוק אזורי עדיפות לאומית

שגית אפיק:  כשהוועדה הזאת חוקקה את חוק הטבות המס היא החליטה שזה יהיה כן נכון להמשיך עם הקריטריון הזה בהוראת שעה כדי לא לייצר מצב שבו אותם יישובים שעד ערב חוק הטבות מס היו זכאים להטבות מס תהיה להם ירידה בהטבות כתוצאה מתיקון החקיקה, אבל זה נעשה בהוראת שעה מכיוון שהממשלה ביטלה את אותו קריטריון בהחלטות ממשלה ומדובר בסופו של דבר במדיניות ממשלתית

שגית אפיק:       הקריטריון הזה בחוק הטבות מס באמת גם כבר פקע ברבות הימים ולמעשה אין לנו היום הסדרה חוקית של העניין הזה

שגית אפיק:  מכיוון שכך, גם חוק מס רכוש שמכוחו מותקנות התקנות האלה לא מכיר בקריטריון הזה והוא לא רואה ביישובים כיישובי ספר או דבר אחר

שגית אפיק:       ככל שהוועדה, ואני באופן אישי גם ליוויתי את יושב ראש הוועדה, במשך שנים היה ניסיון של חברי הוועדה כאן להחזיר את הקריטריון הזה ולקבוע אותו מחדש, בין בחקיקה ובין בדרכים אחרות, לרבות באמצעות תכתובת שממש גם לאחרונה הוצאת לשר האוצר ולראש הממשלה עם בקשה לזה, אבל כרגע בתקנות שנמצאות לפניכם זאת לא האכסניה שאפשר לתקן בה ולקבוע בה את הקריטריון הזה

שגית אפיק:       ככל ששר האוצר מקבל את התזה ואת עמדת הוועדה שזה הדבר הנכון לעשות בשגרה ובפרט אולי גם בחירום, הדרך לעשות את זה היא באמצעות צו שקובע את יישובי הספר בדיוק כמו שנעשה למשל לעניין אשקלון

שגית אפיק:  אז מה שאתה יכול לעשות מבחינה משפטית זה באמת לקרוא לשר האוצר, לממשלה, לעגן את העיקרון הזה מחדש ולהביא בצו מכוח החוק, אבל הפתרון הוא לא דרך התקנות האלה כרגע

מיכאל ביטון: ובסמכותו להוציא צו מיידי?      

שגית אפיק: כמו שאת אשקלון הוא הביא באופן מהיר

מיכאל ביטון: אז נגיש לו רשימה של ערים ואזורים שיוסיף אותם לצו, מה הבעיה?   

קריאה: הרב גפני, הערה

קריאה:  נהריה, האורך שלה 15 קילומטר, כל נהריה היא קו עימות, לעומת זה היישובים לידם נקראים יישובים ונהריה היא יישוב

שגית אפיק: נכון, אבל העניין הזה נשקל גם בהחלטת הממשלה כשהם ביטלו את הקריטריון, חלקים ניכרים מנהריה שוכנים בתוך תשעה קילומטר

שגית אפיק:  העניין הזה נשקל, הוועדה הזו קיימה על זה המון דיונים

מיכאל ביטון: לא שואלים על מי קיבל, שואלים למה אחרים לא קיבלו

ינון אזולאי: אתמול ראש מועצת מרום הגליל עלה לפה, עמית סופר, ואמר על ארבעה יישובים שלו, יש שם ארטילריה, יורים שם כל הזמן, יש שם כיפות

יצחק פינדרוס: הוא אמר שצומת מירון סגור

ינון אזולאי: ויש שם גם שיבוש של החיים וגם הם קו עימות בכל החלטות הממשלה

ינון אזולאי:  גם כשהבאתם את החלטת הממשלה להוסיף שם את שבי ציון זה כתב לא לגרוע מאותה החלטת ממשלה שהם כבר נמצאים שם

ינון אזולאי:  אז תנו לי הסבר הגיוני, אחרי כל מה שאמרתם, ועל פי הסיבות וההנחיות שאתה נתת פה, למה ארבעה יישובים במרום הגליל הוצאו החוצה

יצחק פינדרוס: אני רוצה להוסיף על השאלה שלך את אותה שאלה על אשכול

יצחק פינדרוס:  אני חושב שזה מצטרף להערה שלי, הרב גפני, שאמרתי לך קודם על הנושא של משרד הביטחון

יצחק פינדרוס:  אנחנו מקיימים פה דיון, נכון, קיבלנו תוצאה בנושא של הדרוזים, אבל הדיון הוא לא הגיוני כי אם היה יושב פה נציג של פיקוד העורף הייתי שואל אותו בצורה הכי הגונה, האם שלושת היישובים במועצה אזורית אשכול יש להם שגרת חיים

יצחק פינדרוס:  אני מציע לך, הרב גפני, בוא ניכנס לאוטו, זה שעתיים נסיעה, ניסע לאזור של אשכול, לשלושת היישובים האלה שכמובן אף אחד לא נמצא שם, הם מצאו פתרונות - - -     

ינון אזולאי: אגב, הייתי שם, רוח רפאים, כלום אין שם

ינון אזולאי:  לכו תראו, אנשים התפנו שם

יצחק פינדרוס: אף אחד לא נמצא, אנשים סגורים

יצחק פינדרוס:  תנסה לעבור שם, מחסום צה"לי יחסום אותך, תנסה לעבור

גלעד קריב: צה"ל לא רוצה שהתושבים יחזרו

יצחק פינדרוס: אם תהיה שם אתה תשמע את העיריות, אבל מסבירים לך, תשמע, זה כן מטר, לא מטר, אבל מה? אנחנו לא מקיימים דיון הגיוני כי אנחנו עומדים מולם, חלקם מדברים עם איזה גוף ערטילאי שאנחנו לא יודעים אפילו איך קוראים לו

גלעד קריב: אבל זה לא אשמת התושבים

מיכאל ביטון: אבל תכניס את כל מה שעלה פה

ינון אזולאי: אנחנו מציעים להכניס את היישובים האלה שנמצאים גם ככה – הרי מה היה שם?      

אורית פרקש הכהן: את השלושה במועצת אשכול

ינון אזולאי: אשכול ושדות נגב

גלעד קריב: גם בשער הנגב

גלעד קריב:  כל מועצה שרוב יישוביה פונו

יוראי מצלאוי: אבל הם בפנים

גלעד קריב: הם לא

יוראי מצלאוי: הם כן

גלעד קריב: הם במדרגה השנייה של המתווה

אורית פרקש הכהן: יוראי, אני ראיתי אותך מחזיק את הראש בתסכול, אבל באמת באמת איפה פיקוד העורף שיבוא לפה? הבנתי שיש דברים חסויים שקשה לו להגיד מסיבות מבצעיות, כששואלים שאלה שלא נוחה לך תגיד שאתה לא יכול להתייחס לזה כאן

אורית פרקש הכהן:  בעצם באים אלינו, הלב שלנו קרוע, באים אנשים מכל רחבי הארץ, שלושה יישובים בתוך מועצת אשכול בחוץ, חלקי יישובים נקרעים, הדרוזים בפנים, הדרוזים בחוץ, מה אנחנו אמורים לעשות?      הטענות הן לא אליך

אורית פרקש הכהן:  גורמי המקצוע לא כאן כדי לעמוד מאחורי התוצאות של הקריטריונים שלהם, מה אנחנו עושים עם זה? אני רואה אותך מתוסכל מזה שאנחנו רוצים לשנות כי אנחנו לא מקבלים תשובות לשוני רלוונטי שמאפשר לנו לקפח ככה את היישובים

גלעד קריב: היועצות המשפטיות, העיקרון של רוב היישובים במועצה עומד לשיטת הייעוץ המשפטי של הכנסת בדרישות החוקתיות?      

שגית אפיק: לא, יש עם זה בעיות

גלעד קריב: לא אם יש עם זה בעיות, השאלה אם זה עובר את הרף

שגית אפיק: כמו שאמרתי, לתקנות האלה מבחינתי אי אפשר להכניס את זה

גלעד קריב: אבל אם נקבע בתקנות הקריטריון הזה של שיבוש - - -     

שגית אפיק: איזה קריטריון? של?      

גלעד קריב: שמענו על סוללות ארטילריה, הטענה לגבי סוללות הארטילריה לא הייתה סוללות הארטילריה, היא הייתה שיבוש - - -      

שגית אפיק: אם אתה משנה את הקריטריון שהם התבססו עליו לחלוטין זו שאלה שצריך לבחון אותה

גלעד קריב: לא, סליחה, הם אמרו סוללות ארטילריה, אבל אז הם הסבירו למה, כי זה משבש מהותית את שגרת החיים

גלעד קריב:  אז הקריטריון המהותי הוא לא שיש סוללה, הוא שיש שיבוש מהותי בשגרת החיים

גלעד קריב:  בתחום החינוך נתנו לראשי רשויות להחליט, כולנו אומרים כמה חשוב שהשלטון המקומי יחליט, באה המועצה האזורית, מפנה את שלושת היישובים הנוספים, כי היא לא יכולה לספק להם שירותים שם

גלעד קריב:  המועצה האזורית באשכול לא יכולה לספק את השירותים הבסיסיים לשלושת היישובים הבודדים שנשארו מתוך מועצה של 35 יישובים

גלעד קריב:  אז בואו נכניס את הקריטריון הזה, נדרוש להכניס את הקריטריון הזה - - -     

שגית אפיק: אבל זה שינוי טוטאלי של המסד המקורי שעליו התבססו התקנות

שגית אפיק:  משרד האוצר וגם אני לא ראינו בהכנסת ארטילריה משום שינוי הקריטריון המקורי שהיה קריטריון ביטחוני, אתה עכשיו משנה את הקריטריון לשיבוש

שגית אפיק:  אני לא חושבת שהם ראו את זה כך

גלעד קריב: עם כל הכבוד, אני מאוד בעד הכנסת היישובים הדרוזים, אבל האמירה שסוללת ארטילריה ליד יישוב משבשת את החיים זה לא נימוק ביטחוני, זה נימוק אזרחי

שגית אפיק: לא, זה נימוק ביטחוני

שגית אפיק:  הם נותרו בנימוק הביטחוני

יוראי מצלאוי: אני אסביר, חבר הכנסת קריב, אני אענה לך

יוראי מצלאוי:  העיקרון שלפיו אנחנו עובדים, ופה אתה צודק, זה האם יש שיבוש של החיים

גדי ירקוני: למה לא שאלתם עלינו, פיקוד הדרום? למה לא? למה אתם עושים חצי עבודה?      

יוראי מצלאוי: אתם בפנים, גדי

גדי ירקוני: אני שואל שאלה, למה הם לא שאלו על הדרום?      

משה גפני: הוא עונה

גדי ירקוני: העיקרון שלפיו אנחנו עובדים, חבר הכנסת קריב, ופה אתה צודק, זה האם יש הפרה של החיים השוטפים, החיים הסדירים, הפעילות הכלכלית, זה מה שאנחנו בוחנים

גלעד קריב: השירותים לאזרח על ידי המועצה

משה גפני: גלעד, אתה רוצה לנהל את הישיבה?      

גלעד קריב: חס ושלום

משה גפני: אבל זה מה שאתה עושה

גלעד קריב: אני מתנצל בפני היושב ראש

משה גפני: בסדר

משה גפני:  תודה רבה שפלטת ככה בין היתר שתודה רבה שהבאתם את הדרוזים

גלעד קריב: אבל חבר הכנסת גפני, הודינו לך על זה, הכול בסדר

משה גפני: תודה, די

גלעד קריב: אף אחד לא מזלזל, להיפך, אנחנו סומכים עליך שתכניס גם את אורים, גבולות וצאלים

משה גפני: תודה

משה גפני:  אתה שמת לך למטרה שאני לא איבחר לכנסת?      

גלעד קריב: יש לי תחושה שתיבחר

גלעד קריב:  האתגר הוא לא אצלך, אני מכיר מפלגה אחרת שיש אתגר

משה גפני: הלאה

משה גפני:  אל תשים לב לקריאות הביניים, תענה ברצף

יוראי מצלאוי: אני אענה

יוראי מצלאוי:  זה העיקרון המנחה

יוראי מצלאוי:  בסוף הקריטריון, וזה מה ששגית אמרה, כבוד היועצת המשפטית, ככל שהיו עובדות שהועברו לנו ממערכת הביטחון ששיקפו פגיעה בחיים השוטפים, בין אם זה הארטילריה, בין אם זה שהייה של כוחות צבאיים, בין אם זה חסימת צירים, אבל בסוף אנחנו צריכים משהו וזה מה שהלכנו, ביוזמתנו, לבקשת הוועדה, כדי לייצר פה איזה שהוא פתרון שישקף את המציאות

יוראי מצלאוי:  אלה הנתונים שקיבלנו

יוראי מצלאוי:       לגבי השאלה של חבר הכנסת אזולאי לגבי ארבעת היישובים, התשובה היא שבעניין היישובים האלה במצטבר היה רק חסימת ציר

ינון אזולאי: יש שם סוללות ארטילריה

יוראי מצלאוי: לא, אין שם סוללות ארטילריה

יוראי מצלאוי:  זה כתוב במפורש במסמך, בחנו את זה, אם הייתה אפשרות להכניס היינו מכניסים

יוראי מצלאוי:  כרגע אני מדבר על היישובים - - -     

ינון אזולאי: אבל זה קיים, אתה לא יכול להתווכח ולומר שהוא לא קיים

ינון אזולאי:  אני מוכן לנסוע איתך מפה לשם

ינון אזולאי:  אני לא סתם אומר לך

יוראי מצלאוי: זה מה שפיקוד צפון כתב, שחור על גבי לבן

יוראי מצלאוי:  אני לא יודע להתווכח עם מה שהצבא כותב

יוראי מצלאוי:  מהניתוח של מה שכתב פיקוד צפון עולה שביישובים האלה - - -     

ינון אזולאי: שאלת אותו על ארבעת היישובים האלה?      

יוראי מצלאוי: הם כתובים שם, ינון, תסתכל בסעיף 6 לנספח ג'

ינון אזולאי: אנחנו לא קיבלנו, אני לפחות לא מכיר

יוראי מצלאוי: אז הוא נמצא פה, העברנו אותו לוועדה, אפשר להסתכל

כפיר בטט: אולי נרחיב

כפיר בטט:  ביקשנו מפיקוד צפון לבחון את כלל היישובים

כפיר בטט:  לא אמרנו להם לבדוק רק את הדרוזים, אלא שיגידו לנו איפה היו כוחות, מה היה זה שלדעתכם השפיע על המרחב בצורה כזאת שמשבשת חיים

כפיר בטט:  קיבלנו מכתב רשמי מפיקוד צפון, זה מה שאני יודע

ינון אזולאי: שלחתם להם אתם מכתב?      

כפיר בטט: שלחנו את זה לוועדה

ינון אזולאי: לא, המכתב שאתם שלחתם, איפה הוא?      

גלעד קריב: ביקשתם כבר מפיקוד דרום?      

ינון אזולאי: שלחתם אותו לוועדה שגם נראה אותו?      

גלעד קריב: לא, פשוט יש שמועה שיש גם מלחמה בדרום

כפיר בטט: חבר הכנסת קריב, אני לא יודע אם אתה מטעה או שיש איזה חוסר הבנה מסוים, אבל לגבי כל היישובים האלה הם נמצאים בתוך התקנות בדיוק כמו היישובים האלה בצפון

כפיר בטט:  מה ששגית דיברה עליו זה צו כיישוב ספר, זה משהו אחר

כפיר בטט:  הקריטריון שאתה מדבר וכל הדברים שדיברת לגבי הדרום הם בפנים בדיוק כמו שאר היישובים

יוראי מצלאוי: שאלת הפינוי היא שאלה נפרדת לשאלת הפיצוי

יוראי מצלאוי:  אנחנו דנים פה בשאלת הפיצוי, התקנות פה הן תקנות מס רכוש

יוראי מצלאוי:  השאלה של הפינוי היא שאלה נפרדת, אנחנו מטפלים בזה, אבל זו שאלה נפרדת

גדי ירקוני: מגיע להם דברים משום שהם פונו ולא יגיע להם דברים כאלה

גדי ירקוני:  אם לא תשים אותו ברשימה אז הם לא יקבלו כסף עבור - - -     

אלון שוסטר: השאלה העניינית היא זאת, האם העובדה שהם לא פונו על ידי המדינה תפגע בהם פה בתקנות האלה?      

כפיר בטט: יש פה ערבוב של כמה נושאים וזה מה שהיועצת המשפטית הסבירה

כפיר בטט:  היישובים שאתה ציינת, חבר הכנסת קריב, נמצאים בתוך התקנות האלה לקבלת פיצוי מוגדל מעבר למה שמקבלים שאר הארץ, מה שראש הרשות ירקוני מבקש זה משהו אחר לגבי כניסתם כיישוב ספר, שזה צו אחר

גדי ירקוני: אני לא אמרתי יישוב ספר, אני אמרתי יישוב שאותו דבר קרה לו באירוע הזה

ולדימיר בליאק: אבל יש הבדל בין 7-0 ל-40-7?      

כפיר בטט: אבל זה בדיוק מה ששגית הסבירה לעניין הצו של יישוב ספר, זה מה שצריך להיכנס שם, כמו שנכנס באשקלון

גלעד קריב: כפיר, בתקנות האלה יש הבדל בין 7-0 לבין 40-7?      

קריאה: בטח שיש הבדל

ולדימיר בליאק: בוודאי

כפיר בטט: אבל אתה שאלת כל הזמן למה היישובים האלה בצפון והיישובים בדרום הם אותו דבר

גלעד קריב: לא

גלעד קריב:  חברים, סליחה, לכל חברי הכנסת כאן ברור על מה מדובר

גלעד קריב:  מועצה שרוב היישובים שלה הם בין 7-0 גם יתרת היישובים צריכים להיות זכאים למה שמקבלים מ-7-0

גלעד קריב:  זה מה שחברי הכנסת מדברים

ולדימיר בליאק: על זה דיברנו

גדי ירקוני: ואתם מטעים מהיום הראשון על הסיפור הזה

גלעד קריב: אז אל תאמרו שזה לא קשור

כפיר בטט: אתה שאלת למה בצפון קבענו ככה ולא בדרום, אז הסברתי, וזה מה ששגית נתנה תשובה מקודם, זו הייתה תשובה למה ששאלת

ולדימיר בליאק: אבל צריך להדגיש את זה, כפיר, שיש הבדל בין 7-0 ל-40-7, על זה אנחנו מדברים

כפיר בטט: יש דיפרנציאליות, יש את המתווה הכללי ויש את המתווה המוגדל

כפיר בטט:  אפשר גם להחליט שכל הארץ כולה - - -     

ולדימיר בליאק: קודם כל אפשר להחליט הכול

גלעד קריב: אבל, כפיר, זה לא מה שאנחנו רוצים

גלעד קריב:  אין פה חבר כנסת אחד שחושב ש - - -     

משה גפני: תודה רבה, הבנו, תודה

גלעד קריב: ההגדלה היא לא בארץ

משה גפני: תודה רבה

משה גפני:  חבר הכנסת דוד ביטן, יושב ראש ועדת הכלכלה, הציע הצעה שאנחנו מול משרד האוצר נעבוד על העניין הזה של להקצות תקציב מיוחד לרשויות המקומיות שהיה בהן שיעור גבוה של טילים שהרשויות יוכלו להשתמש בו לצרכי סיוע לעסקים קטנים

משה גפני:  נעלה את זה כשיחזרו

אליהו דלל: מה עם ראשון לציון?      

גדי ירקוני: על זה הוא מדבר

משה גפני: על זה אני מדבר

משה גפני:  אמרתי, הנושא הוא ראשון ומזה מקומות שבהם יש פגיעה גדולה

גדי ירקוני: אבל, הרב, בוא נעבור יישוב יישוב, בוא נגמור מרחק אחד ותעברו ל - - -     

משה גפני: אבל, גדי, אני באמצע הדיבורים

משה גפני:  נעלה את זה כשיחזרו עם תשובות לגבי הנושא של ההלוואות, מה שאנחנו דיברנו, בערבות מדינה, ונגייס את התקציב לכך

משה גפני:  ראשון היא הדוגמה הבולטת של העניין, היא מטווחת, היא עיר גדולה, היא עיר שאם היא תלך במתווה הרגיל לא נגיע לפתרון

משה גפני:  זאת ההצעה שהוא הציע ואני מעלה את זה כאן בוועדה

משה גפני:       אני מבקש לדעת, רבותיי נציגי הממשלה, יש פה דרישה להוסיף את המושבים שלא נמצאים בטווח של הקילומטרים של חלק גדול של המועצה האזורית, האם אתם תסכימו לזה, או שאתם תבקשו לעשות את זה בצו או – אני לא יודע מה, תגידו מה לעשות

משה גפני:  בבקשה

כפיר בטט: לענות על ראשון לציון? לא הבנתי על מה אני עונה

אליהו (אלי) רביבו: עזבו, כל רגע ראשון ראשון, מה שייך? יש פה עניין של גישה

אליהו דלל: אבל איפה ראש העיר של ראשון?      

משה גפני: הנה ראש העיר

משה גפני:  בבקשה, תנו תשובה

כפיר בטט:   על מה?      

יצחק פינדרוס: על היישובים בתוך המועצות האזוריות

משה גפני: האם אתם יכולים לתת תשובה איזה פרשה אנחנו קוראים בראש חודש? על מה? על מה לתת תשובה?      

שגית אפיק: האם אתם תפעלו לבחון את השאלה הזאת של מועצה אזורית שיש בה 50% ומעלה יישובים שזכאים מכוח חוקים שונים, ובין היתר כתוצאה מכך גם יכלו אולי להיות זכאים מכוח החוק הזה, האם תבחנו את הדבר הזה מחדש? תביא את זה בפני השר ובפני הממשלה?      

אליהו (אלי) רביבו: לא האם, אנחנו דורשים שתבחנו

כפיר בטט: ראשית כל דבר שהוועדה מבקשת מאיתנו לבחון אנחנו קודם כל נבחן

אליהו (אלי) רביבו: בדיוק

אליהו (אלי) רביבו:  מה, אנחנו צריכים לקבל אישור מהם?      

כפיר בטט: זו קודם כל התשובה

כפיר בטט:  כמו שהיועצת המשפטית אמרה, בעבר הממשלה התנגדה לדבר הזה, הוועדה מבקשת והדבר ייבחן

קריאה: בכל מקרה זה החלטות ממשלה

יצחק פינדרוס: מהי עמדתכם בעניין?      

כפיר בטט: אתה רוצה שאני אענה מה תהיה עמדתי בעניין לפני שבחנתי? זה ייראה כאילו לא בחנתי

משה גפני: היועצת המשפטית אומרת שזה צריך להיות בצו, אנחנו כולנו מבקשים שיהיה צו בעניין של היישובים באשכול

משה גפני:  זה מה שאנחנו מבקשים

ולדימיר בליאק: בעוטף, לא רק באשכול

משה גפני: באשכול

אלון שוסטר: ושער הנגב

משה גפני: מה שער הנגב? אני מדבר על אשכול עכשיו

גלעד קריב: אבל זה ארבע מועצות

אלון שוסטר: תקנות אפשר לשנות

משה גפני: אנחנו מדברים על אשכול כל הזמן

גלעד קריב: אני מסביר לו איך לעבוד איתך

גלעד קריב:  אני לא מסביר לו את העניין כי הוא צודק ואתה טועה פה

כפיר בטט: אמרתי, מה שהוועדה מבקשת - - -     

משה גפני: על אשכול

משה גפני:  אשכול היה פה

משה גפני:  אפשר לדבר על שער הנגב ואפשר לדבר גם על - - -     

אליהו (אלי) רביבו: מרחבים, חוף אשקלון

כפיר בטט: מה שהוועדה מבקשת שנבחן אנחנו נבחן

יוראי מצלאוי: בלב פתוח ובנפש חפצה

גלעד קריב: אם הקריטריון הוא קריטריון של פינוי - - -     

משה גפני: אתה לא קיבלת רשות דיבור

גלעד קריב: לא נורא, הערת ביניים

משה גפני: לא, זה נורא ועוד איך

גלעד קריב: אז אני מבקש רשות דיבור

משה גפני: לא, אז אתה לא מקבל

גלעד קריב: כרגע לא, הכול בסדר

אליהו (אלי) רביבו: טמיר, תרשום אותו

גלעד קריב: יש לי סבלנות

משה גפני: מאיפה הבאתם אותו?      

גלעד קריב: אתה שואל את אזולאי ואת פינדרוס מאיפה הם הביאו אותי?      

ינון אזולאי: אגב אנחנו היינו שולחים אותו

גלעד קריב: חסידות קריב

אליהו דלל: דרך אגב, אפשר לקבל החלטה בוועדה שמי שלא חבר לא נכנס לפה

משה גפני: לגבי הנושא של אילת, אנחנו העלינו את הנושא הזה אתמול

משה גפני:  אני מבקש, ביקשנו את זה, צריך לעשות מתווה על העיר הזאת

משה גפני:  זה לא יכול להיות שאנחנו עוברים פה גם את החוק וגם את התקנות וכל המתווים ואנחנו לא מדברים על אילת

משה גפני:  אתמול העלינו את זה, ולדימיר העלה את זה, אני העליתי את זה ואנחנו מבקשים לדעת האם יש מתווה לגבי אילת

משה גפני:  אילת זה עיר שונה מאשר כל המקומות האחרים

ולדימיר בליאק: לא, אנחנו יודעים שאין, אנחנו שואלים האם יהיה

מיכל שיר סגמן: יהיה, השאלה היא מתי

ינון אזולאי: אומר כפיר בטט לגבי העיר אילת, אנחנו מדברים מעבר למתווה, על זה אנחנו מדברים, מעבר למתווה, אל תגיד לנו שהמתווה קיים כי אנחנו יודעים שהמתווה קיים

אליהו (אלי) רביבו: לא האם יהיה ולא מתי, אני רוצה לדעת לאן הולך כל הכסף

אליהו (אלי) רביבו:  כמעט 18 מיליארד, אם זה לא כולל שיפוי בגין חינוך שהעיר אילת מעניקה מעבר לפינוי אשפה, ואם זה לא כולל את זה ולא כולל את זה לאן הולך הכסף?      

משה גפני: אבל, אליהו, אין מתווה על אילת

ינון אזולאי: מתווה הפיצויים זה לא מה שמספיק לו

משה גפני: הם צריכים להגיד מה הם עושים מפני שלפי דעתי, אמרתי אתמול ואני אומר גם היום, יצטרכו החלטת ממשלה

משה גפני:  זה לא דבר שאתה יכול להגיד: רגע, אני מכניס את אילת

משה גפני:  זה משהו שונה לגמרי

מיכל שיר סגמן: לכן השאלה היא מתי

מיכל שיר סגמן:  האם ביום שני אנחנו יכולים לצפות לאיזה שהיא טיוטה

כפיר בטט: לעניין העיר אילת, כמו שינון לא רוצה שאני אגיד, יש שם עסקי תיירות רבים ועסקי התיירות נפגעו משמעותית במלחמה האחרונה

כפיר בטט:  אגב גם עסקי תיירות, העסקים עצמם, בירושלים, בתל אביב, אנחנו מדברים על עסק עסק שנפגעו, ולכן המתווה הוא מי שנפגע יותר מקבל יותר

כפיר בטט:  זה לעניין העסקים עצמם

כפיר בטט:     לעניין הרשות כרשות קולטת, בוודאי שהממשלה משקיעה כספים ברשויות קולטות ועל סדר היום נמצאת גם החלטת ממשלה לעניין העיר אילת כרשות קולטת כמי שקולטת הרבה מאוד מהמפונים וצריכה עוד תקציבים ומשאבים לעניין הזה

כפיר בטט:  אני לא יכול להתחייב, בטח לא בשם הממשלה וגם לא בשם המשרד כרגע, האם ביום שני או לא

כפיר בטט:  אני לא חושב שאתם חושבים שאנחנו לא עובדים בתקופה הזאת, אבל אני לא רוצה להתחייב עכשיו לשום תאריך כזה או אחר

אליהו (אלי) רביבו: כפיר, שאלה

אליהו (אלי) רביבו:  אתה מבין שהעיר נמצאת כבר במצב גירעוני

אליהו (אלי) רביבו:  עד שאתם תקבלו החלטה ותוציאו טיוטה העיר קורסת, לא יכולה לתת שירותים

אליהו (אלי) רביבו:  השאלה היא אם אתם יכולים כשלב ראשון להוציא מקדמה

יוראי מצלאוי: עבר

יוראי מצלאוי:  חבר'ה, בהקשר הזה, למען הסדר הטוב צריך להגיד, עברה כבר החלטת ממשלה של 35 מיליון שקל שעברו לרשויות קולטות, בין היתר לעיר אילת דרך משרד הפנים, זה עבר לפני שבוע וחצי-שבועיים

אליהו (אלי) רביבו: אז איפה הכסף?      

יוראי מצלאוי: זה בדיוק רשויות קולטות

אליהו (אלי) רביבו: תענה לי איפה הכסף

יוראי מצלאוי: משרד הפנים היה אמור להעביר אותו לרשויות

אליהו דלל: היה אמור להעביר, אתה מבין? היה אמור להעביר

אליהו דלל:  אתה יודע מה החלוקה? איזה קריטריונים?      

אליהו (אלי) רביבו: לא, חבר'ה, אל תתפזרו, תענה לי רגע בבקשה, סיימנו החלטת ממשלה, 35 מיליון שקל, עבר, אילת נקראת עיר קולטת עלייה, מהבולטות ביותר בכל הערים

אליהו (אלי) רביבו:  היכן הכסף?      

ולדימיר בליאק: זה לא עלייה, אבל לא משנה

יוראי מצלאוי: על פי החלטת הממשלה משרד האוצר יחד עם משרד הפנים, בדגש על משרד הפנים, היו צריכים לקבוע קריטריונים לחלוקת הכסף בין הרשויות הקולטות

אליהו (אלי) רביבו: יופי, מי במשרד הפנים ובמשרד האוצר?      

יוראי מצלאוי: מנכ"ל משרד הפנים מטפל בזה

יוראי מצלאוי:  החלטת הממשלה עברה, נצבע מקור

אליהו (אלי) רביבו: הבנתי

אליהו (אלי) רביבו:  בוא נסמן וי בצ'ק ליסט, ברשותך

יוראי מצלאוי: זה לא צ'ק ליסט, אני עונה לך על השאלה

אליהו (אלי) רביבו: סיימנו ממשלה, 35 מיליון מצרפי, סיימנו החלטת ממשלה, השלב הבא זה תיאום בין המנכ"לים לקביעת קריטריונים, נכון? זה המנכ"לים?      

יוראי מצלאוי: יחד עם הדרג המקצועי, כן

אליהו (אלי) רביבו: נקבעה פגישה כזאת לקביעת קריטריונים?      

יוראי מצלאוי: אני יכול לבדוק מול משרד הפנים

אליהו (אלי) רביבו: יופי, מתי תשובה?      

יוראי מצלאוי: תקבל מיד בתום הישיבה

אליהו (אלי) רביבו: אני מחכה, תודה

אליהו (אלי) רביבו:  פשוט

אליהו (אלי) רביבו:  למה עכשיו, לפה, לשם

משה גפני: נירה שפק וקרויזר בזום

משה גפני:  קרויזר במילואים

משה גפני:  נירה שפק

נירה שפק: אני רוצה לומר שלושה דברים

נירה שפק:  כבוד היושב ראש, שמעתי אותך אומר אשכול אשכול, אשכול חייבים לטפל, אבל כפר עזה היא חלק מהעניין

נירה שפק:  זה שראש המועצה נרצח ולא נמצא על השולחן זה לא אומר – אני מבקשת, אנחנו כבר דיברנו על זה, כולל אתה, כבוד היושב ראש, כשהיית בכנסת הקודמת באופוזיציה, דיברת על הרציפות התפקודית והחיים

נירה שפק:  הצגנו ארבעה קריטריונים למה זה אומר לגור ביישוב שהוא מעבר ל-7, אבל סובל כי מוסדות החינוך שלו הם בתוך ה-7-0, הכבישים למוסדות משילות הם בתוך ה-7-0

נירה שפק:       כל הדברים האלה, הרעש, רציפות תפקודית, איכות החיים שדיברו פה בוועדה, אי אפשר להמשיך ולמשוך את האנשים

נירה שפק:  נוסיף לזה את האירוע הנוראי שקרה לנו, אותם ילדים ברוחמה, בדורות, בברור חיל, שבני הכיתה שלהם נרצחו, לא מעניין אותם אם מעבר ל-7 או בתוך ה-7, גם אותם היו צריכים לפנות

נירה שפק:  אותן משפחות שחלקם גרים בברור חיל וחלקם גרים בכפר עזה, חלקם גרים ברוחמה וחלקם גרים בנחל עוז, המקרים כאן הם נוראיים ואי אפשר להגיד בואו נראה מה הצבא קצב או לא קצב

נירה שפק:  אי אפשר להגיד אם הסוללה עומדת או לא עומדת

נירה שפק:  זה אחד הקריטריונים

נירה שפק:       ואני מזכירה לכולם וגם לך, שגית, שב-2016 החלטתה הממשלה באוגוסט או ביולי הייתה שמועצות אזוריות שמעל 50% מהיישובים שלהם בתוך 7-0 זה יחול על כולם וב-2016 קיבלו החלטה להוריד את הסעיף כשהמימוש שלו היה ב-2018 והמציאות לא דומה למציאות של היום ולכן כל הניתוחים האלה הם לא רלוונטיים

נירה שפק:      הגעתי פעמיים לכנסת כדי להסביר את זה והרגשתי שמקשיבים לי, היום אני מחכה כאן בזום בין אזכרה לאזכרה, אני בחניה של בית קברות, מחכה לזכות דיבור, אחרי שהייתי בבית קברות ואני בדרך לבית קברות, אז אנחנו מבקשים, חבל על הזמן, לא צריך לחכות

נירה שפק:  כמו שאנחנו ישבנו שעות על גבי שעות ונלחמנו על החיים שלנו, שיעבדו יום ולילה וידאגו לתת לנו מענים, אי אפשר להמשיך להשאיר אותנו ככה

נירה שפק:  אני דורשת כאן בשמו של ראש המועצה שנרצח, אופיר ליבשטיין, ובשם כל התושבים של שער הנגב והעוטף בואו ותנו לנו מענים

נירה שפק:  די, מספיק עם הפרוצדורה

משה גפני: תודה רבה

משה גפני:  חבר הכנסת קרויזר

משה גפני:  (לא שומעים אותו בזום)

משה גפני:  כפיר, תענו לנירה שפק

גל ברנס: כמו שאמרנו קודם לגבי כל הנושא הזה, הוועדה ביקשה והוא נבחן ויחד עם אותה בחינה של הרשויות שהצגתם קודם נבחן גם את זה

ינון אזולאי: מה זה אומר שאתם בוחנים? לא להצביע עכשיו, לחכות למבחן? בסדר, הבנתי

ינון אזולאי:  כאילו מה התוצאה צריכה להיות במבחן? מה זה ציון עבר?      

גלעד קריב: תוך כמה זמן הבחינה?      

משה גפני: מה אתם רוצים ממנו? זה אנחנו צריכים להחליט

גלעד קריב: אפשר פשוט לדעת כמה זמן צריך בשביל הבחינה, יום, שבוע?     

יצחק קרויזר: שומעים עכשיו בוועדה?      

משה גפני: עכשיו שומעים

יצחק קרויזר: אדוני היושב ראש, יש נושא חשוב שבסוף הוא מרכז את כל האחריות וההכללה של היישובים של פיקוד העורף

יצחק קרויזר:  יש יישובים רבים שגם נמצאים ברמת נגב, שראש המועצה ערן נמצא בישיבה הזו, ועוד איזה יישוב באשכול, יש את באר מילכה, קדש ברנע וכפר רתמים, שהם נמצאים בתוך קו ה-40 קילומטר

יצחק קרויזר:  ועוד הפעם, בגלל ההחרגות והנושא הזה ששמעתי שגם מדברים עליו בוועדה קודם, עם האחריות של פיקוד העורף, בסופו של דבר צריך להבין, החיים של התושבים נפסקו, גם חיי הקהילה שם, בתי ספר, מסגרות החקלאות

יצחק קרויזר:       לכן גם בנושא של התקנות של היישובים האלה, יש לנו באותה סיטואציה של אשכול את חלץ, שגם הוא נמצא בתוך התחום, שם מדובר אפילו באיזה שהיא טעות ולא בהכרח בהגדרה של פיקוד העורף

יצחק קרויזר:  אז אני אשמח לשמוע את ההתייחסות, למה היישובים של רמת נגב וגם חלץ בחוף אשקלון יצאו מתוך ההגדרות של היישובים במתווה

משה גפני: תודה רבה

משה גפני:  בבקשה, המשנה למנכ"ל

גל ברנס: כל הארץ בפעם הראשונה במלחמה זכאית למענק, אין יישוב שלא זכאים בו עסקים למענק

גל ברנס:  התקנות פה, כמו שאמרנו כל הזמן, בהתאם להנחיות פיקוד העורף

גל ברנס:  היו מקומות שבהם הייתה הגבלת פעילות יותר גבוהה והבאנו אותם, אבל כל הארץ זכאים, המענק אושר פה בוועדה, הוא חוקק כבר בשבוע שעבר, פה אנחנו עושים מתווה נוסף, אבל אין יישוב שלא זכאי למענק, גם ברמת נגב זכאים ביחד עם יתר הערים

יצחק קרויזר: מושב חלץ עכשיו נמצא בתוך הרשימה? והיישובים ברמת נגב, באר מילכה, כמהין, קדש ברנע, רתמים?      

גל ברנס: חלץ נמצא

יצחק קרויזר: והיישובים של רמת נגב?      

יוראי מצלאוי: אדוני, למען הסדר הטוב, לאור השאלה לגבי אילת, אני מעדכן

יוראי מצלאוי:  מתוך ה-34 מיליון שעברו בהחלטת הממשלה שמונה כבר עברו לעיר אילת והיום יועברו עוד ארבעה, בסך הכול 12 מיליון שקל עבור, שוב, עיר קולטת כשהקריטריונים עיר שקלטה מעל 2,000 מפונים תקבל חמישה שקלים לאדם, והקריטריון הנוסף הוא שמי שקלט מעל 20% מהתושבים יקבל תוספת של שבעה מיליון נוספים

יוראי מצלאוי:  בסך הכול בפועל לאילת, שמונה כבר עברו ועוד ארבעה מיליון ייכנסו היום

ינון אזולאי: מאיזה משרדים זה מגיע אליהם?      

יוראי מצלאוי: משרד הפנים מעביר לרשויות המקומיות

דוד ביטן: טיפלנו בזה במסגרת ועדת הכלכלה

דוד ביטן:  קודם כל עיריית אילת מקבלת רק במשרד הפנים 12 מיליון שקל על התוספת שנגרמה להם כתוצאה מהתוספת אנשים, יותר זבל, יותר זה, כל מיני דברים, זה הם מקבלים

דוד ביטן:  לגבי משרדי ממשלה אחרים, גם מקבלים מקדמות

דוד ביטן:  בגדול בוועדת הכלכלה הבאה אנחנו נסיים את העניין הזה, בסך הכול הבעיות האחרונות שנותרו נפתרו או ייפתרו

דוד ביטן:  למדו ראשי ערים, לצערי הרב, כמה שהם בוכים הם מקבלים יותר, זה לא צריך להיות ככה, מה שמגיע צריכים לקבל

דוד ביטן:  זה הכול

אלון שוסטר: גפני, ערן דורון, ראש המועצה האזורית רמת נגב מבקש, מהזום

משה גפני: דקה

משה גפני:  כן, ינון

ינון אזולאי: אמרתי על עמית סופר, עדיין לא קיבלתי תשובות

ינון אזולאי:  אני חושב שכדאי להעלות את עמית סופר על היישובים שלו כי הם טוענים שאין שם סוללות ארטילריה ואני יודע שיש

ינון אזולאי:  אולי עמית סופר, ראש המועצה, יודע גם

ינון אזולאי:  זה גם קו עימות, פחות מ-9, 5 קילומטרים, 4

ינון אזולאי: 6, 5

ינון אזולאי: 3

משה גפני: אנחנו נצטרך לקבל החלטה

משה גפני:  אנחנו נעלה אותו, זה בסדר גמור, אנחנו נצטרך לקבל החלטה, כל החברים כאן

משה גפני:  אני מבין מהם שאם אנחנו מוסיפים עוד יישובים ואנחנו עושים שינוי בעניין הזה, מפני שזה מה שאנחנו מעוניינים, אז אתם הולכים לשר והולכים לאן שהולכים ואז אין תקנות היום

קריאה: זה ידרוש בחינה משפטית

כפיר בטט: על מה מדובר עכשיו, על ארבעה היישובים האלה?      

משה גפני: מדובר על היישובים באשכול

דוד ביטן: יש מועצות אזוריות שרק חלק קטן לא בפנים, מהתחלה דיברנו איתכם על זה ומהתחלה אתם מתגלגלים איתנו בעניין הזה

דוד ביטן:  יש היגיון בדבר הזה, זה לא יכול להיות ששלושה יישובים מתוך 20 לא שייכים לעניין, תכניסו אותם פנימה כאילו הם בפנים

דוד ביטן:  זה לא עלות גבוהה גם

אלון שוסטר: יש שלושה באשכול ואחד בשער הנגב

ינון אזולאי: ויש גם בשדות נגב

דוד ביטן: יש במרחבים גם שלושה

כפיר בטט: על השאלה הזאת אני חושב שעניתי ליו"ר הוועדה שביקש שנבחן את זה ואמרנו שנבחן את זה בהתאם למה שגם היועצת המשפטית אמרה, שזה דבר נפרד

כפיר בטט:  על השאלה של ינון, על הדבר הזה, אני חושב שנתנו את ההסבר מבחינתנו לעניין הזה

כפיר בטט:  על ארבעה יישובים, יש את המכתב של פיקוד הצפון שהסביר איפה היו, מה היה וגם בחן את היישובים האלה

ינון אזולאי: אבל זה לא נכון

ינון אזולאי:  אני לא ראיתי את המכתב

כפיר בטט: אני מבין, אין לי דרך להדפיס לך אותו עכשיו

ינון אזולאי: לא, כשאתה שולח את המכתב שקיבלנו צריך גם לראות את המכתב ששלחתם

כפיר בטט: אני מבין, אני מתנצל, שלחנו אותו ל - - -      

ינון אזולאי: סתם אני אומר לך, כשאתה הולך לקבל תשובה השאלה איך אתה שואל את השאלה

אלון שוסטר: אפשר לתת לראש המועצה ברמת נגב? הוא בזום

משה גפני: כן, קודם את ראש המועצה עמית סופר

משה גפני:  אנחנו נצטרך לקבל החלטה, זה המצב עכשיו, אני רואה מה הולך לקרות

ולדימיר בליאק: אני רק אחדד לגבי אילת, אנחנו לא דיברנו על סיוע לעיר, אלא לעסקים, פיצוי מוגדל לעסקים

ינון אזולאי: כן, חוץ מזה יש גם את הסיפור של העיר

משה גפני: עמית סופר

משה גפני:  (בעיה בזום)

משה גפני:  הוא דיבר אתמול, מה הוא יוסיף עכשיו?      

ינון אזולאי: שיענה להם

ינון אזולאי:  הם טוענים - - -      

כפיר בטט: אנחנו לא טוענים כלום

ינון אזולאי: לא אתם

ינון אזולאי:  אתה יודע מה הבעיה? אתם שולחים לפיקוד העורף, פיקוד העורף אומר - - -      

כפיר בטט: היה לזה פתרון מאוד פשוט אם הייתם מיישמים אותו

משה גפני: הנה, זה המכתב

יוראי מצלאוי: תסתכל על סעיף 6 ביחס לסעיפים האחרים, זה בדיוק מה שהסברתי

יוראי מצלאוי:  חל עליהם רק חסימת הצירים

ינון אזולאי: חסימת צירים זה לא שיבוש החיים?      

יוראי מצלאוי: אז אני אומר, בדקנו את זה, לכשעצמו - - -     

משה גפני: טוב, עד שאנחנו מקבלים אותם, תגידי מה אנחנו צריכים כדי להצביע, מה אנחנו צריכים לתקן ולשנות

שרן השכל: גפני, ערן דורון גם רצה לדבר, הוא בזום, מרמת נגב

משה גפני: בסדר, אני אתן לו, בינתיים אנחנו רק יושבים ולא עושים כלום

שולמית אלוני: התיקונים שהכנסנו בנוסח בהתאם להחלטת הוועדה נמצאים בפניכם, מסומנים בעקוב אחר שינויים

שולמית אלוני:  ביחס להוספת התייחסות גם לקרוב שמטפל בסיעודי, אתם יכולים לראות את זה בעמוד השלישי בפסקה (2), שם ההתייחסות לאדם עם מוגבלות כוללת גם התייחסות ללקות פיזית חוץ מהנפשית, השכלית

שולמית אלוני:       בהמשך, שני עמודים קדימה, התייחסנו במסלול שכר עבודה גם לסכום של ה-520 שקלים וגם תיקנו את פסקה (4) והוספנו שזה יחול גם ביחס לעובד עצמאי שעסקו אינו מצוי באזור המיוחד ואנחנו נחדד שם, לבקשת משרד האוצר, שזה עצמאי שמתגורר באזור המיוחד, שעסקו אינו מצוי באזור המיוחד, זה אמרתי, ונעדר מעבודתו בשל המצב הביטחוני

שולמית אלוני:  בהמשך התייחסנו לנושא של השעה אחת, כך שמספר השעות שבהן לא עבד העובד הוא שעה אחת או יותר

שולמית אלוני:       לגבי הגדרה של משלים ההוצאה הנחסכת, הוספנו את קבלן כוח האדם בהתאם למה שסוכם פה, כך שיהיה לא יותר מ-12%

שולמית אלוני:       בנוסף התעורר במהלך הדיון הנושא של הפחתת סכומים שהמוסד לביטוח לאומי שילם למעסיק לשם החזר תגמולי מילואים

שולמית אלוני:  זה אנחנו לא הכנסנו

משה גפני: כן, לא הכנסנו

גל ברנס: לא, אי אפשר לשלם כפול, אנחנו משלמים להם את זה דרך המילואים

גל ברנס:  המוסד לביטוח לאומי ייתן לו את הכסף, אנחנו לא יכולים לתת לו כסף כפול

שולמית אלוני: זה מה שלא היה אצלכם בנוסח

גל ברנס: בסדר, זה היה טעות סופר, בכל יתר הסעיפים זה היה בפנים

כפיר בטט: אף אחד לא רוצה שנשלם פעמיים על אותו דבר

משה גפני: טוב שאתם נזכרים עכשיו

גל ברנס: זה עלה אתמול בדיון

שולמית אלוני: מה זה דיברנו? אתם אפילו לא העליתם את זה, גינדי העלה את זה

כפיר בטט: נכון, טעינו, ואללה טעינו, זו סיבה שהמדינה תשלם פעמיים לעסק?      

גל ברנס: זה נמצא בהמון סעיפים אחרים, זה נפל רק בסעיף הזה

שולמית אלוני: מה זה רק בסעיף הזה?      

גל ברנס: זה נמצא בכל סעיף, גם בחוק וגם בתקנות, איפה שהיינו צריכים להחריג תשלומים למילואים החרגנו, רק בסעיף הזה לא החרגנו

שולמית אלוני: אני אמשיך קדימה ונחזור לזה עוד מעט

שולמית אלוני:  שינינו גם את השנה הקודמת לשנת הבסיס כך שתהיה שנה קלנדרית

שולמית אלוני:  במסלול החקלאות קבענו שזה יהיה אחד מאלה והכל, לא יותר משלושה מיליון שקלים חדשים לגבי ניזוק חקלאי שיש לו נזק לגידולים חקלאיים באזור המיוחד, סכום של 12,848 שקלים, שזה המכפלה של 1

שולמית אלוני: 3 במספר הימים וב-520 שקלים

גדי ירקוני: עוד פעם, שלושה מיליון היה לחודש

שולמית אלוני: עוד פעם, דיברנו על זה אתמול, התקנות מתייחסות לחודש אוקטובר

קריאה: אבל למה לחודש?      

גדי ירקוני: זה עוד פעם הסיפור הזה, הם תיקנו את זה לחודש

משה גפני: בסדר, רבותיי, הבנו את הכול

משה גפני:  אתם לא רוצים לעשות שום דבר לא נעשה, הכול בסדר

משה גפני:  תמשיכי הלאה

שולמית אלוני: הפסקה השנייה מתייחסת לניזוק חקלאי שיש לו נזק לגידולים חקלאיים באזור הכולל את היישובים והאזורים שמפורטים בתוספת השלישית, שהסכום בפסקה (1) הוא הנזק הממשי לפי בחירת הניזוק

שולמית אלוני:  אנחנו נתקן ברישה של פסקה (3) כך שזה לא יהיה בלבד שהנזק אירע לגידולים חקלאיים באזור הכולל את היישובים והאזורים המפורטים בתוספת השלישית אלא באזור המיוחד, כי בעצם יש את הבחירה בין שתי הפסקאות

שולמית אלוני:       בנוסף לעניין ועדת הערר

שולמית אלוני:  רק נבהיר, עלתה פה אתמול הסוגיה של ועדת הערר - - -      

משה גפני: תשאירי את מה שהיה, אין לנו עכשיו אפשרות להתברבר עם זה

משה גפני:  כמו שהיה להישאר עם שתי ועדות

שולמית אלוני: כמו שהיה זה אומר שבעצם בהתאם לחוק הוועדה תהיה ועדת קורונה, כמו שכבר קבענו בחוק, אבל פה בתקנות זה יהיה ועדה לפי רשות המיסים

שולמית אלוני:       בנוסף הכנסנו תיקונים בתוספת בהתאם ליישובים נוספים שראינו שקיימים בהנחיות פיקוד העורף ולא הופיעו, חוות השקמים, תעשיות ספירים, אזור תעשייה מפקיעים, חוות יזרעם, כרמית, אשל הנשיא, עד הלום, כרם יבנה

שולמית אלוני:  אם יש יישובים נוספים שאנחנו לא זיהינו שנמצאים, אתם תוסיפו אותם, אתם תאפשרו להם גם לקבל את הפיצוי

ישי פרלמן: כן, זה בעיקר אזורי תעשייה או אזורים נוספים

שולמית אלוני: חוות, מפעלים

ישי פרלמן: או חוות וכל מיני דברים כאלה שראינו בתקנות קודמות

ישי פרלמן:  מבחינתנו אם זה באזור, כמו שהגדרנו אותו, של היישובים האלה, אז הם בפנים

שולמית אלוני: בהתאם להנחיות של פיקוד העורף

ישי פרלמן: הכול בהתאם להנחיות של פיקוד העורף

שולמית אלוני: בתוספת השלישית הוספנו, שוב, לפי מה שראינו בהתאם להנחיות של פיקוד העורף, גם את חוות השקמים, תעשיות ספירים, אזור התעשייה מפקיעים וחוות יזרעם

שולמית אלוני:      בתוספת הרביעית הוספנו את היישוב שבי ציון שביחס אליו נפלה טעות והוא היה צריך להיכלל בהתאם למתווה של פיקוד צפון ובנוסף התווספו עכשיו היישובים שעליהם דובר בתחילת הישיבה, שזה כיסרא סמיע, בית ג'אן, ינוח-ג'ת, שדה אליעזר ויסוד המעלה

שולמית אלוני:       עכשיו נשאר הנושא של הקבלנים

שולמית אלוני:  אתם יכולים לראות שבסעיף 2, שני עמודים לפני סוף התקנות, מחקנו בנוסח את פסקאות (8) ו-(9) שהן עוסקות ביזמים, בקבלנים

גל ברנס: הגענו להסכמה שהפסקאות ימשיכו להיות מוחרגות לעניין מסלול מחזורים

גל ברנס:  הקבלנים יקבלו את המסלול שנקבע לגביהם בחוק, אבל כן יקבלו את הקאפ, מי שנמצא באזור המיוחד, של התקנות, זאת אומרת שעסק שם לא יוגבל בנוסחה לסכום שנקבע בחוק שבין 600,000 ל-1

גל ברנס: 2 מיליון, אלא יקבל עד 2

גל ברנס: 5 מיליון כמו בתקנות

משה גפני: זה בהסכמה?      

גל ברנס: בהסכמה, כן

שולמית אלוני: לא הבנתי, אבל הן יהיו מוחרגות לגבי המחזורים?      

גל ברנס: הם לא יהיו במסלול מחזורים, הם יהיו במסלול של החוק עם ההוצאות הקבועות והשכר

גל ברנס:  אם בנוסחה של החוק הם יעברו את ה-500,000 אז הקאפ פה יעלה להם ל-2

גל ברנס: 5 מיליון אם הם באזור המיוחד

שולמית אלוני: אתם לא רואים את זה בנוסח, אבל אנחנו נשלב פה, זה יהיה הוראה דומה להוראה שקיימת היום בחקיקה

ישי פרלמן: מבחינה טכנית צריך לבנות מסלול

ישי פרלמן:  כמו שיש מסלול לחקלאים שהוא מסלול קצת שונה, אז יהיה מסלול לקבלני ביצוע שהוא מסלול קצת שונה שהוא בעצם בדיוק אותו דבר כמו במסלול שבחוק, רק שיהיה קאפ יותר גבוה

משה גפני: אתם רוצים להתייחס?      

ניר ינושבסקי: כן

ניר ינושבסקי:  בקצרה, קודם כל זה ההסכם

ניר ינושבסקי:  שתיים, במתווים הבאים אנחנו לא נוכל לשרוד

ניר ינושבסקי:  זאת אומרת אותם יזמים שכל הזמן מחריגים וקבלנים זה אותם אנשים שבונים באשקלון וביישובים האלה, זאת הפריפריה של מדינת ישראל, ולכבות את המנוע שלהם זה לא נכון

ניר ינושבסקי:  האנשים האלה צריכים עזרה

משה גפני: מה אתה מציע?      

ניר ינושבסקי: אני מציע שבמתווים הבאים של נובמבר יוכנס מתווה מתאים לפצות גם אותם

שולמית אלוני: גל, רק להבהיר, אם הפסקאות ממשיכות להיות מוחרגות אנחנו נוסיף את התיקון בפסקה (9) שמי שיותר מ-50% מהעבודות שהוא ביצע בשנת המס 2023-2022 יהיו עבודות ש - - -     

ניר ינושבסקי: למה 50%? כי יש פה גם את קבלני השיפוצים, אז כולם צריכים להיכנס לאירוע הזה

ניר ינושבסקי:  רק מה הנוסח?      

שולמית אלוני: כמו שהיה במקור עם התיקונים שהכנסנו גם בחוק כך שברישה יהיה מי שיותר מ-50% מהעבודות שהוא ביצוע בשנת המס 2022 או 2023 היו עבודות שמשך ביצוען עולה על שנה

משה גפני: אני רוצה לומר לחברים, מונחות לפנינו התקנות

משה גפני:  אם אנחנו לא מאשרים היום את התקנות אז אין תקנות, אז אין סיוע ואין שום דבר, התקנות הן לחודש

משה גפני:  למה הן לחודש? אותי הם שכנעו ואני רוצה להסביר גם לחברים

משה גפני:  דברים הולכים להשתנות, לא יישארו באותו מצב

רועי כהן: אבל זה יהיה רק לטובה, אדוני היושב ראש? כי זה באתי לשמוע פה

רועי כהן:  אני אומר לך, מה שקורה כרגע בשטח מבחינת העצמאים והעסקים, שהם מפחדים שבחודש נובמבר ירעו להם את התנאים ואני רוצה פה אמירה של משרד האוצר לפרוטוקול שלא ירעו את התנאים

שגית אפיק: לא, הייתה אמירה לכתחילה שלגבי המסלולים לא תהיה הרעה

שגית אפיק:  זה נאמר

שגית אפיק:  כפיר, אתה יכול לחזור על האמירה הזאת, המסלולים יהיו זהים או טובים יותר

כפיר בטט: המסלולים יהיו זהים, אבל כמו שאמרנו אז, אין התחייבות לגבי איזה יישובים נמצאים בפנים

שגית אפיק: לגבי היישובים זאת שאלה אחרת, לגבי המסלולים, זה היה מהישיבה הראשונה

משה גפני: יותר חשוב ההתחייבות שלי

רועי כהן: נכון, זה נכון

משה גפני: אז אני אומר לך שזה יהיה רק לטובה, אלא אם כן המצב - - -     

רועי כהן: אבל אנחנו ב-15 בנובמבר, אדוני היושב ראש

משה גפני: בסדר

משה גפני:  את כל הנושאים האלה שדיברנו, יש לנו עכשיו את הזמן, אני גם מטיל את זה על היועצת המשפטית לנסות להגיע לסיכומים

משה גפני:  אנחנו פונים לשר האוצר ואנחנו דורשים ממנו להביא צו לגבי היישובים, לא רק באשכול, גם בשער הנגב, גם בנושא של ספסופה והמקומות האלה, אנחנו דורשים ממנו בצו

משה גפני:  יש לנו שבועיים, לא הרבה זמן, שהוא חוזר עם התשובה הזאת

גדי ירקוני: לא, כבוד היושב ראש, מה הם יעשו שבועיים?      

משה גפני: גדי, תן לי להשלים

גדי ירקוני: תן להם יומיים וזה כבר אצלם שבועיים

גדי ירקוני:  היישובים לא יכולים לחיות ככה

משה גפני: אני לא אומר לכם מה לעשות, אתם צריכים להחליט, אין לנו עכשיו את שר האוצר שייתן לנו את זה

משה גפני:  אנחנו יכולים לדרוש ממנו להביא את זה בצו, כמו שאמרה היועצת המשפטית לכנסת, להביא את זה בצו, כמו שנלחמנו על אשקלון - - -     

גדי ירקוני: אבל נלחמת על אשקלון ועלינו אתה מוותר? איפה קרה כל הרצח הזה, כבוד היושב ראש? תעצור את התקנות והיה להם מספיק זמן להביא אותנו

גדי ירקוני:  באשכול נרצחו 200 איש ועכשיו אתה מעביר תקנות בלי היישובים של אשכול בתוכו ובלי שכולם אותו דבר? זה לא בא בחשבון

משה גפני: בסדר, גדי

גדי ירקוני: לא, תוציאו אותי מצדי, זה לא יכול להיות אשקלון כן, אשכול לא

גדי ירקוני:  מה, השתגעתם? שר האוצר, לפני שבועיים ביקשנו ממנו כבר לתקן את זה

משה גפני: אני מבקש מהחברים לקבל החלטה - - -     

גדי ירקוני: אני מבקש שלא תקבלו החלטה

משה גפני: בסדר, אין בעיה, לא יקבלו החלטה לא מקבלים החלטה, אני לא כופה את דעתי

גדי ירקוני: איפה קרה כל הדבר הזה, בחיפה? מה קרה לכם? לפני שבועיים אמרתם חייבים אשכול, חייבים שער הנגב, עכשיו אתם כולם עוזבים? יותר חשוב כל המדינה?      

שרן השכל: גפני, אני מציעה שנדחה את ההצבעה למחר ונחכה לתשובות

גדי ירקוני: מה קרה? שבועיים אני כבר מחכה להבטחה של שר האוצר שיכניס את כל האשכול למועצה אחת

רועי כהן: אתם שוכחים שאנחנו ב-15 בנובמבר, אנחנו לא ב-8 באוקטובר

רועי כהן:  לאשר משהו חלקי זה גם לא –      

גדי ירקוני: באשכול לא תאשרו? 100 נעדרים וחטופים? 200 שנרצחו? 11 יישובים שחדרו אליהם, ואתם רוצים לחתוך אותנו? כבוד היושב ראש תעשה שתי מועצות, אחת בתוך ה-7, אחת מחוץ ל-7 ותביא עוד ראש מועצה, אל תעשו את זה אחרת

גדי ירקוני:  זה לא עכשיו כסף, זה אנחנו בתוכו, לא נצליח לרפא את התושבים שלנו

גדי ירקוני:  אתמול היה לנו זום עם כל התושבים, אמרתי להם עד ה-1 גם לצאלים וגם לגבולות וגם לצוחר, אמרתי להם: אתם לא חוזרים עד ה-1 בינואר

גדי ירקוני:       אם אני הייתי מחכה לכם, כבוד היושב ראש, אז היישובים שלנו עוד לא היו יוצאים

גדי ירקוני:  ב-8 באוקטובר קיבלתי החלטה בלי גיבוי, כל היישובים יוצאים מהמועצה

גדי ירקוני:  מה, אני יכול לחכות לכם? תתביישו פה

גדי ירקוני:  מה זה?      

מיכל שיר סגמן: על כמה תוספת כספית מדובר?      

גדי ירקוני: 200 איש נרצחו, לכל אחד, גם בצאלים וגם באורים ובכל היישובים יש מישהו שקשור לזה

גדי ירקוני:  המלחמה הזאת לא התחילה בגלל תל אביב או אשקלון

משה גפני: גדי, מה הצעקות האלה?      

משה גפני: בגלל שאתה לא יכול לקבל החלטה כזאת

משה גפני:  אני שתקתי פה שעה

משה גפני: אז תשתוק ותשמע

משה גפני:  אנחנו יכולים לקבל החלטה מה שאנחנו רוצים, אם השר לא משנה את זה בתקנות אנחנו יכולים לדבר לקיר

גדי ירקוני: תביא אותו שישנה

קריאה: תמתין, שיבוא ויחתום על זה ואז נצביע

גדי ירקוני: אני כל כך מבסוט שהכניסו את הדרוזים, בגלל שאחרי זה היה ביזיון למדינת ישראל, אבל הסיפור הזה עם פיקוד צפון, אני כותב מסמך יותר רציני, אתה יודע? אתה יודע כמה תותחים יש ליד – אתה יודע כמה צבא יש בתוך אורים?      

משה גפני: מה אתה רוצה שאני אעשה?      

גדי ירקוני: אתה יודע כמה צבא יש בתוך אורים עכשיו? 800 חיילים יש בתוך אורים

משה גפני: מה אתם מציעים לעשות? תשובה

משה גפני:  אני הולך להציע לוועדה להכניס את אשכול, להכניס את כולו

משה גפני:  מה אתם רוצים?      

כפיר בטט: כפי שאמרנו וכפי שגברתי היועצת המשפטית אמרה, הממשלה החליטה להתנגד לדבר הזה בעבר

כפיר בטט:  ביקשתם עכשיו שאנחנו נבחן את זה

גדי ירקוני: אבל לא היה בעבר אירוע כזה

כפיר בטט: אין לי תשובה אחרת לתת ליושב ראש מאשר תשובה שנתתי לפני 20 דקות

מיכל שיר סגמן: אז בוא אנחנו נקבל את ההחלטה, אדוני היושב ראש

משה גפני: אני יכול לעשות החלטה על תקנות של השר?      

ינון אזולאי: יש לי שאלה, למה בדרום אתם לא מבקשים גם את הדעה של הצבא בעניין?      

כפיר בטט: אתם מבלבלים בין שני דברים שונים, ינון

ינון אזולאי: אני לא מבלבל

גדי ירקוני: אנחנו לא מתבלבלים, אתה מבלבל

גדי ירקוני:  כולם צריכים להיות בתוך ה-7, אותו דבר

ינון אזולאי: אגב, גם בפיצויים אתם מדברים, יש לנו 7 ויש לנו 20 ויש לנו 40

גל ברנס: ינון, יש דעה של הצבא בדרום, קיבלנו אותה

גל ברנס:  הוא המליץ מי לפנות, הממשלה החליטה וזה מה שהובא לכאן

ינון אזולאי: יש הבדל בין לפנות לבין מרקם החיים, אם הוא השתבש, לבין אם יש שם ארטילריה

גל ברנס: אבל לכן כל היישובים האלה, עד 40 קילומטר, נמצאים שם

ינון אזולאי: עם אותם סעיפים שפיקוד הצפון נתן לך, שים אותם, תשאל על הדרום ואתה תקבל אותן תשובות

כפיר בטט: אבל כל היישובים בדרום שם, ינון

ינון אזולאי: לא

כפיר בטט: מה לא? 40 קילומטר

ינון אזולאי: יש הבדל בין 7 קילומטרים ל-40 קילומטר

כפיר בטט: נכון, אבל אתה מדבר על התותחים

ינון אזולאי: גם בפיצויים יש 7 קילומטרים ויש 40 קילומטרים, נכון?      

כפיר בטט: נכון

ינון אזולאי: מה שמדברים איתך פה אומרים לך דבר אחד, ה-7 קילומטרים, לא יכול להיות שיש חלק מהיישובים בתוך ה-7 קילומטרים ויש עוד שלושה יישובים שהם ב-9 וב-10 והם לא נכנסים בפנים, זה מה שהוא אומר

ינון אזולאי:  אני אומר לך, אם היית שואל את הצבא, את פיקוד דרום, את האוגדה, היית אומר לו: תקשיב לי, יש לי באותם מקומות, בשלושה יישובים, בחמישה יישובים, בשדות נגב, באשכול, בשער הנגב, לא משנה איפה, בחוף אשקלון, הוא יגיד לך ששם באו מחבלים, היו נרצחים, יש ארטילריה ופצמ"רים ויש שיבוש יום יומי של האוכלוסייה

ינון אזולאי:  קח את הקריטריונים ששמת פה ותגיד: על פי זה אני רוצה לקבוע גם בדרום

ינון אזולאי:  אני מבטיח לך כולם בפנים

ינון אזולאי:  תגיד שאתה מוכן לשאול אותם, תגיד שאתה מוכן לקחת את השאלות האלה, לשים אותם גם על הדרום ועל פי זה נקבע, אתה מוכן?      

כפיר בטט: אתה רוצה שאני אענה? יש הנחיות של הצבא לגבי הדרום והצבא החליט את מי לפנות ואת מי לא לפנות ולפי זה, אגב - - -     

ינון אזולאי: זה לא פינוי

גדי ירקוני: לא נכון

גדי ירקוני:  אם לא הייתי מפה הוא היה מחליט לפנות

כפיר בטט: כל היישובים עד 40 קילומטר הם על בסיס ההנחיות של הצבא

כפיר בטט:  הרי כל הזמן אמרנו שאנחנו עובדים פה לפי מה שהצבא קבע, לפי מה שפיקוד העורף או פיקוד צפון קבע

כפיר בטט:  כל זה

ינון אזולאי: אבל גם הצבא בצפון לא פינה את כל אלה ששמתם אותם עכשיו

גדי ירקוני: כפיר, אם לא הייתי מפנה הצבא היה נותן החלטה לפנות אותם

ינון אזולאי: ומה עשית? אמרת: לא פינה ואני הולך לשלב השני לבדוק איתו עוד עניין

כפיר בטט: לא, לא נכון

מיכל שיר סגמן: שדות נגב נמצאים בזום, תמיר עידאן נמצא בזום והוא רוצה לדבר

כפיר בטט: מי שפונה והיתר זה אותה הבחנה

ינון אזולאי: לא, מי שפונה פונה

ינון אזולאי:  למה הוספת את אלה עכשיו?      

גל ברנס: למה אשדוד נוספה? בגלל הנחיות הצבא שקבעו ש - - -     

גדי ירקוני: למה אתה לא שואל אותם עלינו?      

ינון אזולאי: או שאתה לא רוצה להיות איתי או שיכול להיות שאני לא מסביר טוב

ינון אזולאי:  אני אנסה להסביר עוד פעם

ינון אזולאי:  היו יישובים עכשיו בצפון, אמרנו שיש את היישובים הדרוזים שצריכים להיות לכתחילה בפנים, לא יודע למה הושמטו, אמרתם: תנו לנו לעשות עבודה

ינון אזולאי:  עשיתם עבודה, שלחתם את פיקוד הצפון, אמרתם שאתם רוצים לדעת למה אלה, תעשו לנו עבודה, ואז הם אמרו לכם אלה יכולים להיות בפנים בגלל א' ב' ג' ד'

גל ברנס: בפנים למה?      

ינון אזולאי: בפנים למתווה

ינון אזולאי:  ב-9-0

גל ברנס: זה לא 9-0

גל ברנס:  למתווה יש יותר מוגדלים

ינון אזולאי: קרן הפיצויים בכל הארץ, אלא לפיצויים אקסטרה

גל ברנס: למוגדל

ינון אזולאי: יפה, עשיתם את העבודה הזאת

ינון אזולאי:  אני שואל אותך על הדרום, בצפון אמרת שיש לכם 7 קילומטר, היה 20 והגדלתם את זה ל-40

גל ברנס: לא, זה לא נכון, ינון

גל ברנס:  גם בצפון יש את ההבחנה

ינון אזולאי: אין בעיה, יש הבחנה בין 9 קילומטר ל-5

ינון אזולאי:  אין בעיה

ינון אזולאי:  ועכשיו אתה אומר שאתה מכניס אותם ל-9

גל ברנס: נכון, אפשר להכניס אותם כמו אשדוד

ולדימיר בליאק: כשה-9 זה המקבילה של 40

ינון אזולאי: אז אני אומר לך היום, ה-9 זה המקבילה של 40 - - -     

כפיר בטט: לא, חבר'ה, ה-9 - - -     

ינון אזולאי: מה לא? גם גל אומר לך כן, גם יוראי אומר לך כן

כפיר בטט: מה זה 9 ומה זה 40? כל פעם אתם אמרתם, תזרקו את הקילומטרים לפח האשפה של ההיסטוריה - - -     

ינון אזולאי: אני בשבילי הכי טוב לזרוק אותם לפח האשפה

ינון אזולאי:  אני ממשיך איתך רגע, איך שאתה רוצה אני קורא לזה, מה אתה רוצה להגיד, שמה? שזה מתווה אחר, שיש לו מתווה מוגדל, נכון? יופי

ינון אזולאי:  אני בא איתך רגע לדרום, בדרום הייתי איתך ב-7 קילומטרים, 7 קילומטרים זה המתווה המוגדל, 100%, זה אדום

ינון אזולאי:  אמרנו בהתחלה 7, אחר כך 20

ינון אזולאי:  אמרנו לא, אי אפשר, הבאנו, צבא, לא צבא, הגדלנו מ-7 ל-40

ינון אזולאי:  נכון? יופי

ינון אזולאי:       הוויכוח שלנו התחיל כשהיה בין 7 ל-20, כשאמרנו לך: תשמע, ב-7 קילומטרים, שנמצא שם לצורך העניין גדי ירקוני ואשכול שם ושדות נגב, וכל אלה, אמרו לך: מתוך ה-7 האלה יש לנו כאלה שנמצאים כבר בתוך המועצה, לקחת קריטריונים, אתה צריך להגדיל להם את זה למוגדל של ה-7, לא למוגדל של ה-40, למה? גם בגלל הסיפור של הארטילריה, בגלל הסיפור של החינוך שלא עובד, הרצח שהיה בפנים, שיבשת את החיים שם, אז אתה צריך לשים אותם ב-7

כפיר בטט: אלה שתי שאלות שונות ואנחנו ענינו לדבר הזה של המועצה כמועצה, וגם שגית התייחסה לזה, מה שהיה בהחלטות הממשלה הקודמות

כפיר בטט:  הסיפור של הארטילריה לא קשור, זה לא שעכשיו שיישוב שנמצא 32 קילומטר מהגבול יש לו יותר ארטילריה מאשר יישוב שנמצא 15 קילומטר מהגבול, זה לא קשור

גדי ירקוני: אתה מוכן לשאול עכשיו את אלוף הפיקוד אם הם צריכים לפנות את שלושת היישובים האלה? אתה מוכן עכשיו לשאול אותו עכשיו בטלפון?      

ינון אזולאי: תגיד שאתה מוכן לשאול נגמר הסיפור

גדי ירקוני: תשאל אותו אם צריכים לפנות - - -     

ינון אזולאי: לא, השאלה צריכה להיות פשוטה, האם הוא צריך להיות כלול בתנאים של ה-7 קילומטרים או לא

ינון אזולאי:  גדי, השאלה צריכה להיות פשוטה, האם היישובים שנמצאים אצלו, חלק בתוך ה-7, חלק מחוץ ל-7, צריכים להיות באותם תנאים של ה-7

ינון אזולאי:  כולם באותם תנאים

ינון אזולאי:  זה מה שצריך לשאול

ינון אזולאי:  מבחינה ביטחונית אם הוא יגיד לך כן, בסדר, אם הוא יגיד לך לא, עזוב, אנחנו יודעים, הכול בסדר

ינון אזולאי:  אתה מוכן? הנה, גם גדי אומר לך שהוא מוכן לזה

משה גפני: אין הסכמה של שר האוצר

משה גפני:  צריך לקבל החלטה וזהו, אין מה לעשות

גדי ירקוני: מה שר האוצר רוצה שיהיה?      

משה גפני: הוא אומר: הלכתי לקראת הכול, הוספתי מ-7, הוספתי ל-20, ביקשתם והוספתי ל-40, כולם נמצאים בפנים

משה גפני:  הוא אומר שאם הוא נותן לאשכול הוא צריך לתת גם לחוף אשקלון, הוא צריך לתת - - -      

ולדימיר בליאק: לא בהכרח

מיכל שיר סגמן: לא נכון, לאשכול יש מעמד אחר

משה גפני: את מתווכחת איתי?      

מיכל שיר סגמן: הם עברו את הטבח

משה גפני: בסדר, אני בצד שלך, אבל הוא לא מסכים להכניס

מיכל שיר סגמן: הם צריכים להיות במעמד קדושים, לא במעמד מתחננים

גדי ירקוני: כבוד היושב ראש, אני רוצה לפחות להראות לחברי הכנסת את המפה שהבאתי מהבית

גדי ירקוני:  אתם סרקתם אותה, שתוכלו להקרין אותה

משה גפני: מה לעשות עם זה? לא הבנתי

גדי ירקוני: אני רוצה שתבינו איזה אבסורד

משה גפני: בסדר, אתה משכנע אותי? אני לא צד בעניין הזה

מיכל שיר סגמן: תודיעו לשר האוצר שאתם לא מרימים את האצבע על שום דבר שהוא אי פעם ירצה אם הוא לא מכניס את אשכול

גדי ירקוני: עכשיו גילינו את פרצופו האמיתי של שר האוצר

אליהו דלל: זה פשוט לא יכול להיות, זה כל כך צודק, זה פשוט לא הגיוני

גדי ירקוני: קודם כל אשכול ואחרי זה כולם

אליהו דלל: נכון, בוודאי

אליהו דלל:  זה כמו שיחריגו שכונות בתוך עיר

שרן השכל: גפני, אני מציעה שאולי נאשר את זה לשלושה ימים ונדרוש מהממשלה להביא את זה מתוקן

שרן השכל:  שיביאו לנו תוך שלושה ימים - - -      

שגית אפיק: אני רוצה להגיד משהו

שגית אפיק:  בסוף התקנות האלה הן לחודש אוקטובר, באמת אני חושבת שאתם צריכים לעשות בחינה מחודשת, גם של היישובים, גם של הקריטריונים לחודש נובמבר

שגית אפיק:  ככל שיימצא בחודש נובמבר שאפשר להחיל גם קריטריונים נוספים ולהכניס יישובים אחרים במסלולים האלה הוועדה תצטרך להידרש לעניין ולהחליט אם היא יכולה, רוצה, לנסות ולראות אם אפשר להחיל את זה גם ביחס לחודש אוקטובר

שגית אפיק:  יחד עם זאת אני חושבת שאנחנו כבר מגיעים לאמצע נובמבר, עסקים נפגעו בחודש אוקטובר - - -      

ולדימיר בליאק: טוב, זה לא באשמתנו

שגית אפיק: חד וחלק, אבל - - -     

שרן השכל: אבל אנחנו לא מסוגלים להצביע על זה בצורה כזאת

שרן השכל:  נמצאים פה חברי כנסת קואליציה ואופוזיציה

ולדימיר בליאק: שר האוצר לא מסכים, אבל אנחנו מסכימים, כולנו מסכימים

גדי ירקוני: הייתי אצל שר האוצר לפני שבועיים, הוא ביקש ממני כמה ימים להכניס את אשכול

יוראי מצלאוי: רק למען הסדר הטוב, לשאלת היועצת המשפטית, כמובן שאנחנו נעשה את הבחינה המחודשת

גדי ירקוני: אבל אתה תסכים להחיל את זה רטרואקטיבית גם על אוקטובר?      

יוראי מצלאוי: אנחנו נבחן, ככל שיהיו נתונים - - -     

גדי ירקוני: מה זה נבחן? כל הזמן נבחן

יוראי מצלאוי: שנייה

יוראי מצלאוי:  ככל שיהיו נתונים רלוונטיים לחודש אוקטובר, מה שהונח כבר בפנינו ואני לא מאמין שיומצא משהו שלא קיים, כי זה כבר דברים שקרו - - -     

גדי ירקוני: השר לא רוצה

גדי ירקוני:  השר לא רוצה

מיכל שיר סגמן: אני חושבת שחברי ועדת הכספים צריכים להבהיר לשר האוצר שהוא לא יכול להביא שום פנייה שהוא ירצה מרצונו ושהוועדה פה, אופוזיציה וקואליציה, יאשרו לו אם הוא לא מכניס – לא מדובר פה על מיליון איש, מעט מאוד אנשים שעברו טבח

מיכל שיר סגמן:  זהו

משה גפני: ההצעה שלי היא שנאשר היום את התקנות, בשבוע הבא נעשה ישיבה לגבי המקומות האלה, לגבי היישובים האלה, אנחנו נחליט שזה יהיה רטרואקטיבי אם אכן יש הצדקה לעניין הזה, לעשות את זה, ואנחנו לא נסכים לפחות מרטרואקטיבי, אבל אנחנו נעשה את זה בישיבה באופן כזה - - -     

רועי כהן: אדוני היושב ראש, זה בסמכות שלכם הרטרואקטיבי? שלא יגידו שגם זה לא בסמכות

שגית אפיק: כשיבואו תקנות לחודש נובמבר - - -     

יוראי מצלאוי: ככל שיהיו נתונים לחודש אוקטובר

רועי כהן: לא, לא, מה זה ככל שיהיו? תגיד אם זה - - -      

ינון אזולאי: יוראי, זו לא תשובה שאתה צריך לענות

יוראי מצלאוי: אני עובד לפי עובדות

יוראי מצלאוי:  יש עובדות לחודש אוקטובר

שגית אפיק: לא, אבל לא רק עובדות, יוראי,      

ולדימיר בליאק: הם כולם או באילת או במצפה רמון, אין שם פעילות עסקית, על מה אתה מדבר?      

שגית אפיק: יוראי, לא רק עובדות, יש פה גם שאלה - - -     

מיכל שיר סגמן: שאלה אתית, שאלה מוסרית

ולדימיר בליאק: יש לי נתונים לחודש אוקטובר, אני דיברתי איתם באילת, הם לא עובדים

ולדימיר בליאק:  תאמין לי, הם לא עובדים

מיכל שיר סגמן: זו שאלה אתית ושאלה מוסרית

גדי ירקוני: נראה לי שאתם לא יודעים מה קורה בכלל

גדי ירקוני:  האוצר, אתם יודעים מה קורה באורים ובגבולות?      

יוראי מצלאוי: לא דיברתי עליהם עכשיו

גדי ירקוני: על מי דיברת?      

יוראי מצלאוי: על ארבעת היישובים - - -     

שגית אפיק: אנחנו לא מדברים עכשיו על ארבעת היישובים

שגית אפיק:  בואו נעשה סדר, יוראי

שגית אפיק:  נתחיל מאילת ונתקדם

שגית אפיק:  לגבי אילת הוועדה מבקשת וגם תפעל לכך ליצירת מתווה ייחודי לעיר, ספציפי, שחל ביחס לעיר הזאת

שגית אפיק:  זה אחת

שגית אפיק:       ביחס לארבעת היישובים שהעלה חבר הכנסת ינון אזולאי, אתם תעשו בחינה מול פיקוד העורף, ככל שיתברר - - -     

ולדימיר בליאק: פיקוד צפון

שגית אפיק: ככל שיתברר מהבחינה שתעשו מול הפיקוד שהם יכולים לתקן את המכתב שלהם גם ביחס ליישובים האלה באופן שעונה על הקריטריון שדובר כאן מלכתחילה הוועדה תכניס אותם בתקנות שתביאו בחודש נובמבר

שגית אפיק:  ככל שהתיקון שהם יעשו יחול על חודש אוקטובר הוועדה תכניס אותם גם לחודש אוקטובר

שגית אפיק:  אתה מהנהן בראש, הפרוטוקול לא רואה את ההנהון

יוראי מצלאוי: אני אומר, בסדר גמור

ולדימיר בליאק: למה לא לעשות הפוך? לאשר את התקנות במתווה המורחב

שגית אפיק: כי אני לא יודעת לאשר את זה משפטית, אין לי קריטריונים

משה גפני: אבל מה שעלול לקרות זה שהתקנות לא יאושרו, אנשים יסבלו וסובלים

דוד ביטן: אבל אותה בעיה תעמוד גם בנובמבר

דוד ביטן:  אם אין אפשרות לאשר בלי שהשר מסכים אותו דבר יהיה לנו בנובמבר

משה גפני: בסדר, אבל הוא מביא לפה את נובמבר

שגית אפיק: עד עכשיו דיברתי על הבעיות הקלות שהוא אמר לגביהן כן, נכון? רק תגיד את זה לפרוטוקול

יוראי מצלאוי: נכון

יוראי מצלאוי:  אז אני אומר לפרוטוקול, בהמשך להצעה של היועצת המשפטית, ככל שיגיעו נתונים לגבי חודש אוקטובר שאותם נבחן במשך חודש נובמבר אנחנו נעדכן את התקנות בהתאם

משה גפני: רטרואקטיבי

יוראי מצלאוי: רטרואקטיבית

יוראי מצלאוי:  שוב, ככל שהנתונים יהיו רלוונטיים והם נתונים שייגעו לחודש נובמבר

דוד ביטן: מרוב ככל אתה אומר שלא יהיה כלום

משה גפני: אבל מה התוצאה?      

שגית אפיק: אבל זה מקור הסמכות שיש בתקנות לכנסת

דוד ביטן: אז אני לא מבין, אנחנו עשינו חוק של פיצויים והוא מותנה בתקנות ובסוף תקנות זה רק שר האוצר חותם

שגית אפיק: חלקים ממנו מותנים

דוד ביטן: אז לאוצר יש וטו על החוק עצמו גם

מיכל שיר סגמן: זה הופך אותנו לחותמת גומי

משה גפני: דוד, אבל שינינו כל הזמן, לא מפסיקים

שגית אפיק: לא

שגית אפיק:  ראשית בחוק הכנסת עשתה שינויים מרחיקי לכת

שגית אפיק:  הוועדה הזאת שינתה את מתווה הפיצויים, אני חושבת הכפילה פי שלושה את העלות התקציבית הראשונית

דוד ביטן: אבל הכול מותנה בתקנות

שגית אפיק: לא הכול מותנה בתקנות

שגית אפיק:  חלקים ניכרים מהחוק פועלים באופן מקביל לתקנות

שגית אפיק:  גם בתקנות הוועדה עשתה שינויים מרחיקי לכת, לרבות במסלול החקלאות שאתה סייעת בעניין הזה

דוד ביטן: יש לי הצעה שמשכללת קצת את מה שאת אומרת

דוד ביטן:  הרי לא מדובר פה על הרבה יישובים, מדובר על מספר יישובים

משה גפני: מעט, נכון

דוד ביטן: במידה שאנחנו נאשר את התקנות אתם תיתנו לרשויות האלה, לאשכול וכו', את התקציב כדי שהם ייתנו את זה באופן עצמאי, זה לא תקציב גדול, ולא נצטרך לגעת יותר בתקנות האלה לגבי חודש אוקטובר

משה גפני: לא, אבל יש לנו את התקנות בנובמבר

דוד ביטן: לא, אני אומר, אם העלות היא לדוגמה שני מיליון, תנו את זה לירקוני, הוא ייתן את זה ליישובים האלה ונגמר הסיפור

אלון שוסטר: דוד, זה בתנאי שהנושא - - -     

שגית אפיק: יוראי, אתה יכול לבדוק את העלות התקציבית של זה

שגית אפיק:  חבר הכנסת ביטן, הם מסכימים לזה, אתם יכולים לבחון את העלות התקציבית של זה ובהחלט למצוא את הפתרון בדרך הזו

יוראי מצלאוי: אנחנו נבדוק את האפשרות שמציע חבר הכנסת ביטן

דוד ביטן: בדיוק, תעשו את זה ככה ונגמר הסיפור

אופיר כץ: יש פתרון לכסף הזה

אופיר כץ:  אני שלושה שבועות רודף אחריכם, יש תיקון החלטת ממשלה דרך נגב-גליל, 22 מיליון לכל המועצות האלה, כל אחת מקבלת שלושה-ארבעה מיליון שקלים

אופיר כץ:  תאשרו את זה וכל אחד יקבל את הכסף הזה למפונים

אופיר כץ:  זה חונה אצלכם כבר שלושה שבועות

דוד ביטן: אתם מוכנים לשקול את זה?      

יוראי מצלאוי: אמרתי כן, נבחן

שגית אפיק: כן, הם יבדקו את העלות התקציבית של זה

שגית אפיק:  תחזרו אלינו עם תשובות לגבי זה

משה גפני: לא, תשובה עכשיו

משה גפני:  אם אתם הולכים על העיקרון

משה גפני:  אם הם הולכים על העיקרון הזה אנחנו מאשרים את התקנות

שגית אפיק: הם הולכים על העיקרון, הם אמרו שכן, הם יחזרו עם תשובות

אלון שוסטר: רק תבדקו שהוא באמת יודע להעביר כסף לתושבים

קריאה: הרשות לא יודעת להעביר כסף לתושבים?      

משה גפני: טוב, נו

משה גפני:  חבר הכנסת קרויזר, בבקשה

משה גפני:  אפשר להעלות אותו? הנה הוא (לא שומעים מהזום)

משה גפני:       דוד, אנחנו מקבלים את ההצעה שלך, אבל זה לא מתחיל בזה

ולדימיר בליאק: זה לא הפתרון הראשון

ולדימיר בליאק:  הפתרון הראשון זה להכניס אותם פנימה

גדי ירקוני: איך רשות תעביר כסף לעסקים? זה לא פתרון

ולדימיר בליאק: זה מה שצריך להיות בסוף

ולדימיר בליאק:  צריך להכניס אותם פנימה

ולדימיר בליאק:  זה נכון, זה עושה שכל, זה נכון כלכלית

גדי ירקוני: נכון, זה מה שצריך להחליט, שרטרואקטיבית יוכלו לאשר

מיכל שיר סגמן: וזה לא יגרום למדינת ישראל לפשיטת רגל, כי לא מדובר על כמות אנשים

גדי ירקוני: חברי הוועדה, שאני מעריך אתכם, הבעיה היא זה לא אתם, הבעיה זה השר, הוא אמר את זה בגלוי עכשיו

גדי ירקוני:  לאוצר לא אכפת מה קרה ב-7 באוקטובר

גדי ירקוני:  אם הוא לא מבין למה צריכים להכניס - - -     

משה גפני: אבל מה אתה רוצה מהשר? הוא לא פה

גדי ירקוני: אז אני אומר לכם

ולדימיר בליאק: הוא רוצה מהשר שהשר יגיד כן

ולדימיר בליאק:  זו התשובה הנכונה

גדי ירקוני: אני עד עכשיו נתתי לו צ'אנס, הייתי איתו לפני שבוע בישיבה

משה גפני: אבל אתה צריך להמשיך עם זה מכיוון ש - - -     

גדי ירקוני: אני ממשיך, אבל אתם יודעים מה קורה היום? אני לא מאיים עליכם, אני נשאר עם האוטו שלי פה בירושלים עד שהשר ישנה את דעתו לכל אשכול

גדי ירקוני:  אני הבטחתי לו שזה מה שיהיה, אני פשוט לא יכול לעשות שביתת רעב בגלל בעיות בריאות, אבל אני ישן פה, יש לי אוטו טוב, טויוטה, אני אשן פה, עד שהשר בכבודו ובעצמו ישנה את דעתו

גדי ירקוני:  זה מה שהתחייבתי לתושבים שלי בטלוויזיה לפני שבועיים וזה מה שאני עושה

גדי ירקוני:  אין ברירה אחרת

גדי ירקוני:  אם הוא לא מבין מה קרה לאשכול הוא לא יכול להיות שר אוצר

גדי ירקוני:  וחבל שאני מוציא מילים כאלה מהפה שלי

משה גפני: אבל, גדי, שים לב, אנחנו הלכנו - - -     

גדי ירקוני: אני לא בא אליך בטענות

משה גפני: לא, אנחנו מדברים בתור חברים

משה גפני:  שים לב להתקדמות כל הזמן

גדי ירקוני: לא, אין התקדמות

גדי ירקוני:  הוא נשאר תקוע

משה גפני: יש, אל תגיד

גדי ירקוני: הוא נשאר, לא אתם, והוא וראש הממשלה מחליטים, שני אלה הבטיחו לי: נשקול ונתקדם

גדי ירקוני:  מה שהוא אמר לך בטלפון לא יודע, לא רוצה

יצחק קרויזר: אדוני היושב ראש, אני חושב שתהיה לנו פה בעיה קשה גם בהתמודדות מול שר האוצר, אבל לא יכול להיות שאנחנו נעביר את המתווה הזה כשהיישובים גם באשכול וגם ברמת נגב לא בפנים

משה גפני: מה אתה מציע לעשות? הייתה פה הצעה שהציעה היועצת המשפטית - - -     

יצחק קרויזר: יש לנו את היכולת כוועדה שהשר יגיע וייתן את תפיסת העולם שלו למה הוא לא מוכן להכניס אותם בתוך המתווה אל מול חברי הוועדה

משה גפני: הציעה היועצת המשפטית שאנחנו נאשר את התקנות כדי לא לעכב את זה ובשבוע הבא אנחנו נעשה דיון על היישובים האלה שלא נמצאים, על כל המתווה הזה, שצריך לבוא לפה בלאו הכי

ולדימיר בליאק: זה נכון שאין ברירה אחרת, אבל זה כל כך מקומם

ולדימיר בליאק:  זה באמת מקומם

ולדימיר בליאק:  זה מקומם, הרי קרה פה משהו לפני 40 יום

משה גפני: תן לי להשלים

משה גפני:  בסוף נובמבר כהשלמה הציע דוד ביטן, זה יהיה רטרואקטיבי, אם תהיה בעיה עם זה ראשי הרשויות יקבלו תקציב שעם התקציב הזה הם יוכלו לתת לעסקים

אלון שוסטר: וזה בהחלטה של מי, גפני? התוספת החשובה הזאת

משה גפני: אנחנו נקבל החלטה

ולדימיר בליאק: אבל למה לעשות את זה עקום? אתה מסכים איתי?      

יצחק קרויזר: ואי אפשר להכניס את היישובים פנימה ולעשות החרגה אם תהיה בעיה לשר האוצר?      

משה גפני: אני רוצה לדעת, אתם רוצים להצביע על המתווה עם התוספות שאמרנו?      

אלון שוסטר: כן

דוד ביטן: גפני, הכי טוב שבאוקטובר הם יעבירו להם את זה כי אז זה מחר בבוקר - - -     

משה גפני: בסדר, אבל זה לא הפתרון הראשי, הפתרון הראשי זה שהם יהיו בפנים

ולדימיר בליאק: זה צריך להיות הפתרון, הפתרון הנכון, הישר

דוד ביטן: בנובמבר תכניס אותם

קריאה: להכניס אותם בנובמבר ולתת להם באוקטובר

אלון שוסטר: זה עדיף, כן, אבל לכל הפחות שיפוי

שולמית אלוני: אז אנחנו גם נכניס בנוסח את הנושא של הפחתת הסכומים שהמוסד לביטוח לאומי שילם למעסיק לשם החזר תגמולי מילואים שהמעסיק שילם

שולמית אלוני:  את זה וגם את הנושא של הקבלנים כמו שאמרנו

משה גפני: כמו שהיה

משה גפני:  שגית, כמו שהיה

משה גפני:  היו שתי ועדות

משה גפני:  תודה, אני לוקח על עצמי את האחריות

משה גפני:       תקנות מס רכוש וקרן פיצויים (תשלום פיצויים) (נזק מלחמה ונזק עקיף) (חרבות ברזל) (הוראת שעה), התשפ"ד-2023

משה גפני:  אם התקנות האלה יאושרו אנחנו עושים ישיבה על היישובים האלה

ולדימיר בליאק: בשבוע הבא

משה גפני: כן, שלפי דעתנו הם צריכים להיות בפנים

משה גפני:  ואם הם ייכללו בתוך המערכת הזאת, מפני שבלאו הכי הם צריכים לבוא לפה על נובמבר, היות שמדובר על זה שהם צריכים את התקנות כדי לקבל אישור שלנו, אם כן, זה יחול רטרואקטיבי מאוקטובר

אלון שוסטר: גפני, נתת רשות אישור לראשי המועצות?      

דוד ביטן: רגע, תספר גם על מה שאני דיברתי

משה גפני: במידה שתהיה בעיה, אמרתי את זה גם בנושא של ראשון, אבל אני אומר את זה גם עכשיו, את ההצעה הזאת, שאז יהיה אפשר - - -      

דוד ביטן: תכניס את זה בסיכום

משה גפני: מי בעד?      

אלון שוסטר: ראשי המועצה לא דיברו, זה לא בסדר

משה גפני: אני אתן להם לדבר עכשיו

משה גפני:  אנחנו כל הזמן עכשיו באישורים

משה גפני:  מי נגד? מי נמנע? התקנות אושרו

משה גפני: אושר

משה גפני: ערן דורון, בבקשה

שרה דורון: שלום

שרה דורון:  אני אנסה להיות תמציתי ולהתעלם מכל מה ששמעתי וראיתי, אבל, הרב גפני, אתה יודע שפיקוד העורף הוא לא חלק מעשרת הדיברות וברגע שקבעו קריטריון שזה רק פיקוד העורף קובע זו התעלמות כל כך בוטה, חסרת היגיון, ובעיקר מנותקת מהשטח, לזה שבמועצה שלנו שנכללת, אני מדבר רק על היישובים שנכללים בקו ה-40, הושבתו כל מערכי החיים

שרה דורון:  1,000 עובדים זרים עזבו את החקלאות, אין חקלאות, אין תיירות

שרה דורון:       היישובים הסמוכים אלינו, פיקוד העורף החליט על מדרג של צהוב או כתום, זה משבית אצלי את כל המערכות

שרה דורון:  לא יכול להיות שמי שקבע את התקנות האלה מתעלם מהדבר הזה והנחיות פיקוד העורף הפכו להיות חלק מעשרת הדיברות

שרה דורון:  זה מבטא בעיקר ניתוק מהשטח, חוסר הבנה

שרה דורון:  ואגב, כל מה שגדי ירקוני אמר, הוא כל כך צודק

שרה דורון:  אני באמת לא מבין איך שדות נגב, חוף אשקלון, שער הנגב ואשכול כולם ככולם, זה לא ייאמן שהמדינה מתעסקת בזה, זה באמת פשוט בושה וחרפה

שרה דורון:       אני מבקש שבדיון של נובמבר שיהיה בשבוע הבא תביאו את אלוף פיקוד העורף

שרה דורון:  אגב, הוא יהיה אצלי בשבוע הבא

שרה דורון:  תביאו אותם, שמישהו יסביר איך זה לא שיבוש שגרת חיים כשפה אנחנו במשך שלושה שבועות, אין עלינו איום רקטי, אבל שלושה שבועות אנחנו מושבתים לגמרי כי תושביו המדהימים של גדי ירקוני נמצאים אצלי עכשיו, בחינוך, בכל הדברים

שרה דורון:       אנשי האוצר, באמת, תבואו, נציג אחד של האוצר, אחד של האוצר לא הגיע לרמת נגב

שרה דורון:  זו פשוט בושה וחרפה, אחד לא הגיע לבוא לראות בעיניים

שרה דורון:  אגב, קורה דבר מדהים, כל מי שמגיע לפה פתאום מתהפכת הדעה שלו

שרה דורון:  פתאום הוא מבין, הוא מבין כי הוא רואה מה קורה פה

שרה דורון:       אני מבקש ממך, היושב ראש, שתבינו שאי אפשר, לא עם ה-40 ולא עם זה, הקריטריון צריך להיות שיבוש החיים ברמות מסוימות

שרה דורון:  מערכת חינוך זה שיבוש מסוג מסוים, תעסוקה זה שיבוש אחר, ואלה הדברים

שרה דורון:  לא יכול להיות שהנחיות פיקוד העורף הפכו להיות חלק מעשרת הדיברות

שרה דורון:      והדבר האחרון, אני ממש מתחנן לנציגי האוצר, קצת ענווה, לא יכול להיות, זה לא הגיוני

שרה דורון:  הרוח של הדברים, זה לא הגיוני

שרה דורון:  גדי לא צריך להגיע למצב הזה שהוא מדבר כמו שהוא מדבר

שרה דורון:  זה לא הגיוני

שרה דורון:  תודה

משה גפני: תודה רבה

משה גפני:  עמית סופר

עמית סופר: אדוני היושב ראש, ממש בקצרה

עמית סופר:  ארבעת היישובים האלה, בהמשך לדברים שנאמרו כאן, אין כל יכולת בכלל לנהל שם כל שגרה ביישובים הללו

עמית סופר:  שוחחתי אתמול גם עם פיקוד צפון וגם עם פיקוד העורף, והם בתמימות דעים שארבעת היישובים האלה צריכים להיכנס פנימה

עמית סופר:  אז אם צריך איזה שהוא מכתב נוסף או הסבר אז אפשר להביא לכם את זה היום, אבל זה לאחר שיחה עם פיקוד צפון וגם עם פיקוד העורף, היישובים האלה מופיעים בכל החלטות הממשלה, אין שום הסבר למה היישובים האלה כרגע נשמטו מתוך הרשימה

משה גפני: תודה רבה

משה גפני:  אנחנו נקבע בשבוע הבא ישיבה לגבי הנושא של היישובים

משה גפני:  אני מבקש, אנשי משרד האוצר, כפיר, לגבי שבוע הבא, אני מבקש שתבדקו את הדברים, כמו שאמרנו, אני מבקש לבדוק את הדברים האלה ולבוא עם תשובות חיוביות

משה גפני:  אל תעמידו אותנו במצב הזה

משה גפני:  אני לא אעמוד כל הזמן בחזית

יוראי מצלאוי: אדוני היו"ר, אנחנו עושים, אתה יודע את זה מצוין, כל מה שאנחנו יכולים

משה גפני: אפשר לעשות עוד

יוראי מצלאוי: כל מה שאפשר נעשה

משה גפני: בסדר

משה גפני:  תמיר עידאן, בבקשה

תמיר עידאן: שלום

תמיר עידאן:  היום לא הגעתי כי יש לי עוד כמה דברים לעשות, אבל אני אגיד כמה דברים

תמיר עידאן:  ראשית, אני חושב שהוועדה הוטעתה לעסוק בפרוצדורות במקום באנשים ובכסף במקום במהות

תמיר עידאן:  אם אנחנו אחרי כל הדיונים האלה, הרב גפני, מגיעים למצב שהמתווה של החקלאים השתנה למרות הסיכומים, אנשים שהונחו להישאר בבתים שלהם לא מקבלים פיצוי והתקנות הן עד 31 באוקטובר, לדעתי חבל על הדיונים, חבל על הזמן

תמיר עידאן:       סליחה שאני אומר את הדברים האלה, אין אף אחד שמבין כנראה את האירוע הזה

תמיר עידאן:  אתה יודע להוביל את הוועדה ודפקת על השולחן כי אנשי משרד האוצר צריכים לחזור הביתה או לרדת לפה, אני בעלומים עכשיו תחת אש, שיבואו לפה לשמוע את התותחים

תמיר עידאן:  הייתי הבוקר בכפר עזה בסיור, תבואו לסיור בכפר עזה, תפסיקו להתעסק עם החור של הגרוש

תמיר עידאן:  יש פה אנשים שצריכים לחזור וצריכים פרנסה והם צריכים להרים את הראש מעל המים

תמיר עידאן:       אז אני לא אגיע יותר לוועדה כי אין טעם, אנחנו מגיעים יום אחרי יום וכנראה שהדברים נקבעו מראש, אני אומר לך, בושה וחרפה למדינת ישראל

תמיר עידאן:  תעשו עם זה מה שאתם רוצים, רק שתדעו שאתם בידיכם גודעים את מפעל ההתיישבות שיש פה ונותנים כוח לחמאס

תמיר עידאן:  זה מה שיש לי להגיד, תודה רבה, תצליחו

משה גפני: תודה רבה

משה גפני:  אני חושב שאתה טעית לגבי הנושא של החקלאות, אנחנו הרי שינינו את זה באופן דרמטי, כפי שביקשתם

משה גפני:       תודה רבה, הישיבה נעולה